
Oʻzbekiston Respublikasining 2019-yil 16-fevraldagi “Urugʻchilik toʻgʻrisida” OʻRQ-521-son Qonunining 25-moddasi  “Urugʻliklarni yetishtirish, tayyorlash, ularga ishlov berish, ularni saqlash va ulardan foydalanish”ni tartibga solish taʼsirini baholash boʻyicha 
MAʼLUMOTLAR
1. TARTIBGA SOLISH USULINING TAʼSIR DOIRASI
Ushbu norma urugʻliklarni yetishtirish, tayyorlash, ishlov berish, saqlash va ulardan foydalanish jarayonlarini texnik tartibga solish sohasidagi normativ hujjatlar talablariga muvofiq amalga oshirilishini majburiyatini belgilaydi. Normaning taʼsir doirasi turt toifadan iborat qishloq xoʻjaligi va oʻrmon xoʻjaligi urugʻchiligi tizimidagi barcha ishtirokchilarni qamrab oladi. 
Jumladan:
Birinchi toifa: Urugʻlik ishlab chiqaruvchilar (Urugʻchilik xoʻjaliklari):
· Elita urugʻlik yetishtiruvchi ixtisoslashgan urugʻchilik xoʻjaliklari;
· Navli urugʻlik koʻpaytiruvchi fermer xoʻjaliklari;
· Shirkat va kooperativ shaklidagi agrofirmalar;
· Davlat urugʻchilik markazlari va ilmiy-tadqiqot institutlari;
· Oʻrmon xoʻjaligi urugʻ xoʻjaliklari.
Ikkinchi toifa: Urugʻlik tayyorlash va qayta ishlov berish subyektlari:
· Urugʻ tozalash va qayta ishlov berish korxonalari (urugʻ zavodlari);
· Urugʻ drajirlash, inkrustatsiya v dorilash xizmatlari koʻrsatuvchi korxonalar;
· Agrosanoat majmualaridagi urugʻ sexlari.
Uchinchi toifa: Urugʻlik saqlash subyektlari:
· Urugʻ omborlari va saqlash bazalari egalari;
· Davlat urugʻ zaxira fondi operatorlari;
· Urugʻ sifatini saqlovchi muzlatgich va maxsus omborlar.
Toʻrtinchi toifa: Urugʻlikdan foydalanuvchilar:
· Dehqon va fermer xoʻjaliklari (barcha toifadagi);
· Tomorqa xoʻjaligi egalari;
· Shirkat xoʻjaliklari v agroxoldinglar.
Tartibga solish organlari sifatida Qishloq xoʻjaligi vazirligi va Oʻrmon xoʻjaligi agentligi vakolatli organ maqomida norma talablarini belgilash va nazorat qilish vazifasini bajaradi. 
Norma mamlakatning barcha mintaqalarida amal qiladi. Iqtisodiy jihatdan norma urugʻchilik zanjirining beshta asosiy bosqichidagi: yetishtirish, tayyorlash, ishlov berish, saqlash va foydalanish xarajatlari, standart va texnik talablarga munosabatlarini tartibga soladi. Ijtimoiy jihatdan bu norma urugʻchilik sohasida band boʻlgan mehnat ahlining ish sharoitlari va urugʻ sifati orqali dehqonlarning oziq-ovqat xavfsizligiga bevosita taʼsir koʻrsatadi.
1. TARTIBGA SOLISH USULINING NATIJADORLIGI VA SAMARADORLIGI
I. Urugʻchilikni rivojlantirish markazi tomonidan 2020-2025-yillar davomida amalga oshirilgan ishlar toʻgʻrisida yillar kesimida batafsil maʼlumot.
Elita urugʻchilik xoʻjaliklarini tashkil qilish. 
2020-yilda Qoraqalpogʻiston Respublikasi va viloyatlarning turli tuproq-iqlim sharoitlarida joylashgan hududlarida 55 ta Elita urugʻchilik xoʻjaligi tashkil qilinib, ularga jami 6126 gektar, shundan 5549 ga ekin yer maydoni biriktirildi. 
Joriy yilda elita urugʻchilik xoʻjaliklarida 2484 ga paxta, 1700,2 ga boshoqli don, 329 ga ozuqa, 
114 ga sabzavot, 79 ga moyli va 70 ga poliz ekinlarining yuqori avlodli original navlari ekildi. 
Elita urugʻchilik xoʻjaliklarida joriy yil hosilidan 4450 tonna don, 130,2 tonna arpaning elita urugʻligi va 1382 tonna tovar don yetishtirildi.
2020-yil hosili uchun 19 ta elita urugʻchilik xoʻjaliklarida soya ekinining 46 gektar maydonga superelita urugʻlarini ekilib, import oʻrnini bosuvchi 82 tonna soya elita urugʻliklari tayyorlanadi.
Vazirlar Mahkamasining 2019-yil 12-fevraldagi “Xorazm viloyatida qovun yetishtirish hajmlarini yanada koʻpaytirish chora-tadbirlari toʻgʻrisida”gi 114-sonli qaror ijrosini taʼminlash maqsadida qovunning eksportbop nav urugʻlarini yetishtirish uchun 2019-2020-yillarda 113 gektar yerda qovun urugʻchilik maydoni tashkil etildi va 11 tonna sifatli urugʻ yetishtirildi (7 -jadval).
Oʻzbekiston Respublikasi Prezidentining 2019-yil 7-noyabrda “Qoraqalpogʻiston Respublikasida chorvachilik tarmoqlarini yanada rivojlantirish chora-tadbirlari toʻgʻrisida”gi PQ-4512-sonli qarori ijrosini taʼminlash maqsadida Qoraqalpogʻiston Respublikasi Taxtakoʻpir tumanida 288,3 ga, Moʻynoqda -118 ga, Boʻzatovda — 43,8 ga, Qoʻngʻirotda — 124,7 ga maydonda ozuqabop ekinlar urugʻchilik xoʻjaliklari tashkil etildi.
Urugʻchilikni rivojlantirish markazi tomonidan choʻl-yaylov ozuqabop ekinlarining birlamchi urugʻchiligini rivojlantirish maqsadida Qorakoʻlchilik va choʻl ekologiyasi ilmiy-tadqiqot institutiga 
262 mln. soʻm mablagʻ berildi.
Sirdaryo viloyatida Sabzavot va poliz ekinlari ilmiy urugʻchilik stansiyasi tashkil etilib, stansiya faoliyatini modernizatsiyalash maqsadida Innovatsion rivojlanish va novatorlik gʻoyalarini qoʻllab-quvvatlash jamgʻarmasi hisobidan 1 mlrd. 852,2 mln. soʻm mablagʻlar ajratildi.
Elita urugʻchilik xoʻjaliklari boʻyicha:
Markaz tizimida 2020-yilda 53 ta elita urugʻchilik xoʻjaliklari tashkil etilib, ushbu xoʻjaliklarga 
5115 ga ekin yer maydonlari ajratib berildi.
Bundan tashqari, 2021-yilda Samarqand va Surxondaryo viloyatlarida sabzavot, poliz, moyli, dukkakli va ozuqa ekinlari urugʻliklarini yetishtirishga ixtisoslashtirilgan 12 ta elita urugʻchilik xoʻjaliklari tashkil etilib, xoʻjaliklar soni 65 taga, ularga ajratilgan yer maydonlari 5700 ga yetkazildi.
Shuningdek, 2022-yilda ham bu ishlarni tizimli tashkil etish maqsadida Andijon, Jizzax va boshqa viloyatlarda sabzavot, poliz hamda boshqa ekinlar urugʻchiligi yoʻnalishidagi elita urugʻchilik xoʻjaliklarini tashkil etish rejalashtirilgan.
Elita urugʻchilik xoʻjaliklarida 2021-yil qishloq xoʻjaligi ekinlarni joylashtirish rejasi Qoraqalpogʻiston Respublikasi Vazirlar Kengashi va viloyat xokimliklari bilan kelishilgan holda Qishloq xoʻjaligi vazirligi tomonidan tasdiqlandi. Natijada elita urugʻchilik xoʻjaliklarining faoliyatini yuritishda mahalliy hokimliklar aralashuviga chek qoʻyildi.
Vazirlar Mahkamasining 2021-yil 15-martdagi Qishloq xoʻjaligi ekinlari urugʻchiligini rivojlantirish, sohada yoʻl qoʻyilayotgan xato kamchiliklarni bartaraf etish hamda 2021-yilda amalga oshirilishi dolzarb boʻlgan vazifalar yuzasidan oʻtkazilgan yigʻilishning 24-sonli bayoni bilan elita urugʻchilik xoʻjaliklarida qishloq xoʻjaligi ekinlar urugʻliklarini oʻzida jamgʻarish, saqlash, qayta ishlash va mustaqil sotish joriy qilindi.
Buning natijasida, 2021-yilda elita urugʻchilik xoʻjaliklari tomonidan 29 ta ekin turiga mansub 48 ta mahalliy navlarning urugʻchiligi yoʻlga qoʻyilib, 3680 tn urugʻlik paxta (2020-yilga nisbatan 120 %), 
6341 tn don (131 %), 10 tn sabzavot-poliz (120 %), 66 tn moyli (147 %), 310 tn ozuqa (222 %) hamda 
220 tn sholi urugʻliklari xoʻjaliklar tomonidan mustaqil jamgʻarildi. 
Urugʻchilikni rivojlantirish markazi tomonidan qishloq xoʻjaligi ekinlari urugʻlarini “Uzbek seeds” milliy brendining logotipi ishlab chiqildi va Oʻzbekiston Respublikasi Intellektual mulk agentligi tomonidan joriy yil 5-yanvarda tasdiqlandi. Mamlakatimizda yetishtirilgan urugʻlarni ichki va tashqi bozorga mazkur logotip orqali sotilishi yoʻlga qoʻyildi.
Markaz tomonidan mahalliy urugʻchilikni rivojlantirish maqsadida Paxta seleksiyasi, urugʻchiligi va yetishtirish agrotexnologiyalari ITI, Don va dukkakli ekinlar ITI, Sabzavot, poliz ekinlari va kartoshkachilik ITI, Sholichilik ITI, Chorvachilik va parrandachilik ITIlari bilan litsenzion hamda hamkorlik shartnomalari imzolanib, 2021-yil hosili uchun 125 tn 828 mln.soʻmlik original va elita urugʻliklari shartnoma asosida xarid qilindi. 
Vazirlar Mahkamasining 2019-yil 12-fevraldagi 114-sonli qarori ijrosini taʼminlash maqsadida qovunning eksportbop nav urugʻlarini yetishtirish uchun Xorazm viloyatida 113 ga maydonda qovun urugʻchiligi yoʻlga qoʻyilib, 11 tn sifatli urugʻliklar yetishtirildi.
Oʻzbekiston Respublikasi Prezidentining 2022-yil 28-yanvardagi PQ-106-sonli qarori talablari asosida respublikamizda birinchi marotaba Oʻ 79 ta tuman, 167 ta hudud, 1370 ta subyektlar, 13395 gektar maydonlar sabzavot, poliz, moyli, dukkakli, ozuqa va boshqa qishloq xoʻjaligi ekinlari urugʻchiligiga ixtisoslashtirildi. Ushbu maydonlarning 3200 gektar sabzavot, 991 gektar poliz, 1286 gektar moyli, 
2493 gektar dukkakli, 2465 gektar ozuqa va 2960 gektar boshqa ekinlari (sholi, tariq, kartoshka va boshqalar) ekildi.
Ushbu maydonlarda 2-marta monitoring va aprobatsiya tadbirlari oʻtkazildi. Monitoring va aprobatsiya tadbirlari davomida urugʻlik yetishtirishda kamchiliklarga yoʻl qoʻygan 6991 gektar maydon urugʻchilikdan chiqarildi.
Urugʻchilik subyektlari tomonidan joriy yilda jami 27,9 ming tonna, shundan 3,9 ming tonna ozuqa, 
1,1 ming tonna moyli, 313 tonna sabzavot, 21 tonna poliz, 1,2 ming tonna dukkakli va 21,3 ming tonna boshqa ekinlarning urugʻliklari jamgʻarilmoqda.
2022-yilda Markaz tizimidagi elita urugʻchilik xoʻjaliklarining jami 5,7 ming gektar maydonlarida tuman hokimliklari bilan kelishilgan holda ishlab chiqilgan va Qishloq xoʻjaligi vazirligi tomonidan tasdiqlangan qishloq xoʻjaligi ekinlari urugʻliklarini  joylashtirish rejasiga asosan, xoʻjaliklarning 2,3 ming gektar maydoniga paxta, 2,3 ming gektar boshoqli don, 106,5 gektar sabzavot, 53,5 gektar poliz, 24,1 gektar dukkakli, 195,7 gektar moyli, 140,9 gektar sholi, 570,3 gektar ozuqa va 30,3 gektar maydonda boshqa ekinlar joylashtirildi.
Respublikamizdagi qishloq xoʻjaligi ekinlari seleksiya va urugʻchiligi bilan shugʻullanuvchi ilmiy tadqiqot institutlari bilan litsenzion va hamkorlik shartnomalari imzolangan. Respublikamiz hududlaridagi urugʻchilik xoʻjaliklarida olimlar tomonidan mualliflik nazorati oʻrnatilgan va joylarda amaliy yordam koʻrsatildi.
Jumladan, joriy yil hosili uchun elita urugʻchilik xoʻjaliklarini birlamchi urugʻliklar bilan taʼminlash uchun 25,2 tonna 284,5 mln.soʻmlik original va elita urugʻliklari xarid qilinib, elita urugʻchilik xoʻjaliklari maydonlariga ekildi. 
Elita urugʻchilik xoʻjaliklarida 3,7 ming tonna (102 foiz) urugʻlik paxta, 8,0 ming tonna (126 foiz) boshoqli don hamda 1,3 ming tonna (200 foiz) sabzavot, poliz, ozuqa, moyli va dukkakli ekinlarning yuqori avlodli urugʻliklari yetishtirildi.
Oʻzbekiston Respublikasi Vazirlar Mahkamasining 2022-yil 29-martdagi 19-sonli yigʻilish bayoniga asosan Markaz tomonidan manzilli loyiha asosida soya va moyli ekinlar elita urugʻchilik xoʻjaligi tashkil etildi. 
Mazkur elita urugʻchilik xoʻjaligi uchun Jizzax viloyati Gʻallaorol tumanining Oltinboshoq massividan 512 gektar yer maydoni ajratilib, ushbu maydonlarning 357 gektariga soya, 100 gektariga maxsar va 
40 gektariga bahorgi arpa ekinlari ekildi.
Shuningdek, xoʻjalik maydonlarini sugʻorish uchun 5 ta artezian qudugʻi qazilib ishga tushirildi. Rejaga koʻra 100 gektardan ortiq maydonda suv tejovchi texnologiyalar joriy etildi. Bundan tashqari Sirdaryo, Zarafshon irrigatsiya tizimi havzasidan 8,5 km uzunlikdagi kanal va lotoklar taʼmirlandi hamda ushbu maydonlarda ekin yetishtirish uchun suv taʼminoti yaxshilandi.
Mamlakatda kafolatlangan soya urugʻligi bilan ichki imkoniyatlar hisobidan taʼminlash maqsadida 2022-yil hosili uchun ekilgan 3689 ta xoʻjaliklarning 11,2 ming gektar maydondan soya urugʻligini tayyorlash hamda aprobatsiya tadbirlarini oʻtkazish boʻyicha Qoraqalpogʻiston Respublikasi Vazirlar Kengashi va viloyatlar hokimliklarining yigʻilish bayonlari tasdiqlandi. Joriy yilda 9,1 ming tonna (70,2%), shundan 7,9 ming tonna don korxonalarida, 951 tonna klasterlarda, 99 tonna ilmiy-tadqiqot institutlarida va 119 tonna elita urugʻchilik xoʻjaliklarida urugʻlik soya jamgʻarildi.
Elita urugʻchilik xoʻjaliklari faoliyatini rivojlantirish boʻyicha “Ish reja”lar ishlab chiqildi. Ish rejalariga asosan aholiga qulaylik yaratish va import oʻrnini bosuvchi urugʻliklar bilan taʼminlash maqsadida har bir xoʻjalik qoshida dala doʻkonlari tashkil etish rejalashtirilib, bugungi kungacha 17 ta dala doʻkonlari tashkil etildi va faoliyati yoʻlga qoʻyildi.
Boshqa ekinlar urugʻchiligi boʻyicha:
Vazirlar Mahkamasining 2021-yil 12-oktyabrdagi 641-sonli qaroriga asosan Qoraqalpogʻiston Respublikasi va viloyatlarda 2023-yilda boshqa ekinlar (sabzavot, poliz, moyli, dukkakli, ozuqa va boshqalar) urugʻchiligini yetishtirish huquqiga ega boʻlish uchun qishloq xoʻjaligi subyektlari oʻrtasida oʻtkazilgan tanlov natijalariga koʻra, 1277 ta subyektlarning 13,4 ming gektar maydoni tanlab olindi. 
Urugʻchilik subyektlar tomonidan 1504 gektar sabzavot, 744 gektar poliz, 2619 gektar moyli, 
1707 gektar dukkakli, 2169 gektar ozuqa, 2178 gektar kartoshka va 1569 gektar sholi, jami 12 489 gektar maydonlarga ekinlar ekildi.
Ushbu maydonlarda 2-marta monitoring va aprobatsiya tadbirlari oʻtkazildi. Monitoring va aprobatsiya tadbirlari davomida urugʻlik yetishtirishda kamchiliklarga yoʻl qoʻygan 3,0 ming gektar maydon urugʻchilikdan chiqarildi.
Urugʻlikka yaroqli deb topilgan 10415 gektar maydonlardan 42500 tonna, shundan, 1012 tonna sabzavot, 51 tonna poliz, 2955 tonna moyli, 1920 tonna dukkakli, 4348 tonna ozuqa, 26703 tonna kartoshka va 5513 tonna sholi ekinlarining urugʻliklarini jamgʻarish kutilmoqda.
Elita urugʻchilik xoʻjaliklari boʻyicha:
Qishloq xoʻjaligi vazirligining 2023-yil 27-martdagi 01/21-58-sonli “Urugʻchilikni rivojlantirish markazi va uning tizim tashkilotlarini rivojlantirish boʻyicha 2023-yilga moʻljallangan chora-tadbirlar dasturi”ga muvofiq elita urugʻchilik xoʻjaliklarining moddiy-texnik bazasini mustahkamlash maqsadida 183 ta qishloq xoʻjaligi texnikalari va agregatlari, 1734 ta laboratoriya jihozlari va asbob-uskunalari, 106 ta mebel va kompyuter jamlamasi, 20 ta quyosh panellari va 1070 gektar maydonga suv tejovchi texnologiyalarni oʻrnatish hamda xarid qilish boʻyicha shartnomalar tuzilib, elita urugʻchilik xoʻjaliklari tomonidan shartnoma asosida ishlab chiqaruvchi korxonalarga belgilangan mablagʻlar oʻtkazish va mahsulotlarni olib kelish ishlari boshlandi.
Qishloq xoʻjaligi vazirligi tomonidan tasdiqlangan “Elita urugʻchilik xoʻjaliklarda urugʻliklardan yuqori sifatli hosil yetishtirish, ularni saqlash, saralash va qayta ishlash” oʻquv dasturiga asosan elita urugʻchilik xoʻjaliklaridagi 120 nafar agronom va texnik laborantlarning malakasi oshirilib, sertifikatlar taqdim etildi.
Markaz tizimidagi elita urugʻchilik xoʻjaliklarida 2225 gektar paxta, 2349 gektar boshoqli don, 
84 gektar sabzavot, 34 gektar poliz, 13 gektar dukkakli, 450 gektar moyli, 37 gektar kartoshka, 67 gektar sholi, 366 gektar ozuqa ekinlar ekilgan maydonlardan 8,2 ming tonna urugʻlik paxta, 6,8 ming tonna boshoqli don hamda 2,8 ming tonna boshqa ekinlarning yuqori avlodli urugʻliklari jamgʻariladi.
Respublikamizdagi qishloq xoʻjaligi ekinlari seleksiya va urugʻchiligi bilan shugʻullanuvchi ilmiy tadqiqot institutlari bilan litsenzion va hamkorlik shartnomalari imzolangan. Respublikamiz hududlaridagi urugʻchilik xoʻjaliklarida olimlar tomonidan mualliflik nazorati oʻrnatilgan va joylarda amaliy yordam koʻrsatildi.
Jumladan, joriy yil hosili uchun elita urugʻchilik xoʻjaliklarini birlamchi urugʻliklar bilan taʼminlash uchun 16,5 tonna 350,5 mln.soʻmlik original va elita urugʻliklari xarid qilinib, elita urugʻchilik xoʻjaliklari maydonlariga ekildi. 
Shuningdek, soya yetishtiruvchi subyektlarni yuqori avlodli kafolatlangan urugʻliklar bilan taʼminlash hamda import hajmini kamaytirish maqsadida Turkiyaning “Natural seeds” kompaniyasi bilan birgalikda elita urugʻchilik xoʻjaliklarining 430 gektar maydonida kompaniyaning turk mutaxassislari va agronomlari jalb etilib, kafolatlangan urugʻliklar yetishtirish yoʻlga qoʻyildi.
Boshqa ekinlar urugʻchiligi boʻyicha:
2024-yilda boshqa ekinlar (sabzavot, poliz, moyli, dukkakli, ozuqa va boshqalar) urugʻchiligini yetishtirish huquqiga ega boʻlish uchun qishloq xoʻjaligi subyektlari oʻrtasida oʻtkazilgan tanlov natijalariga koʻra, 1266 ta subyektlarning 12,9 ming gektar maydoni tanlab olindi. 
Maʼlumot uchun: 2230 ga sabzavot, 698 ga poliz, 1773 ga moyli, 1885 ga dukkakli, 2567 ga ozuqa, 2010 ga kartoshka va 1755 ga sholi ekinlar ekilishi rejalashtirildi. 
Urugʻlik maydonlarda sifatli va kafolatlangan urugʻliklar tayyorlash maqsadida 2-marta monitoring va aprobatsiya tadbirlari oʻtkazildi.
Mazkur tadbirlar davomida ishchi guruhlar tomonidan doimiy amaliy yordamlar koʻrsatib borildi hamda urugʻliklar parvarishida xato va kamchiliklarga yoʻl qoʻyilganligi sababli 1,9 ming gektar maydonlar urugʻlikdan chiqarildi. 
Maʼlumot uchun: Qoraqalpogʻiston Respublikasida 76 ga, Andijonda 105 ga, Jizzaxda 374 ga, Qashqadaryoda 299 ga, Navoiyda 27 ga, Namanganda 401 ga, Samarqandda 20 ga, Surxondaryoda 
150 ga, Sirdaryoda 44 ga, Toshkentda 60 ga, Fargʻonada 127 ga, Xorazmda 239 ga maydonlar urugʻlik jamgʻarish uchun yaroqsiz deb topilgan.
Urugʻchilikka yaroqli deb topilgan 1118 ta subyektlarning 10,9 ming gektar maydonlaridan jami 46,6 ming tonna, shundan 1,1 ming tonna sabzavot, 54 tonna poliz, 5,9 ming tonna ozuqa, 2,3 ming tonna moyli, 2,4 ming tonna dukkakli, 6,6 ming tonna sholi va 28,1 ming tonna kartoshka urugʻliklarni jamgʻarildi.
Elita urugʻchilik xoʻjaliklari boʻyicha:
Markaz tizimidagi 55 ta elita urugʻchilik xoʻjaliklarining jami 5,3 ming gektar maydonlarida qishloq xoʻjaligi ekinlari urugʻliklari ekib parvarish qilindi. 
Maʼlumot uchun: paxta 2157 ga, boshoqli don 2284 ga, sabzavot 96 ga, poliz 
48 ga, dukkakli 15 ga, moyli 337 ga, ozuqa 308 ga va boshqa ekinlar 69 ga.
Ushbu maydonlardan 9,4 ming tonna shundan, 3,2 ming tonna  urugʻlik paxta, 5,4 ming tonna boshoqli don, 17 tonna sabzavot, 4 tonna poliz, 241 tonna ozuqa, 237 tonna moyli, 4 tonna dukkakli, 
281 tonna boshqa ekinlar urugʻliklar jamgʻarildi.
Respublikamizdagi qishloq xoʻjaligi ekinlari seleksiya va urugʻchiligi bilan shugʻullanuvchi ilmiy-tadqiqot institutlari bilan litsenzion va hamkorlik shartnomalari imzolangan. Respublikamiz hududlaridagi urugʻchilik xoʻjaliklarida olimlar tomonidan mualliflik nazorati oʻrnatilgan va joylarda amaliy yordam koʻrsatildi.
Boshqa ekinlar urugʻchiligi boʻyicha:
2025-yilda boshqa ekinlar (sabzavot, poliz, moyli, dukkakli, ozuqa va boshqalar) urugʻchiligini yetishtirish huquqiga ega boʻlish uchun qishloq xoʻjaligi subyektlari oʻrtasida oʻtkazilgan tanlov natijalariga koʻra, 793 ta subyektlarning 11740 gektar maydoni tanlab olindi. 
Maʼlumot uchun: 1569 ga sabzavot, 496 ga poliz, 388 ga moyli, 1822 ga dukkakli, 2520 ga ozuqa, 2590 ga kartoshka va 2355 ga sholi ekinlar ekildi. 
Urugʻlik maydonlarda sifatli va kafolatlangan urugʻliklar tayyorlash maqsadida 2-marta monitoring va aprobatsiya tadbirlari oʻtkazildi.
Mazkur tadbirlar davomida urugʻliklarni parvarishida xato va kamchiliklarga yoʻl qoʻyilganligi sababli 3834 gektar maydonlar urugʻlikdan chiqarilib, 7906 gektar urugʻlikka yaroqli deb topildi. 
Maʼlumot uchun: Qoraqalpogʻiston Respublikasi 129 ga, Andijonda 381 ga, Jizzaxda 728 ga, Qashqadaryoda 347 ga, Navoiyda 31 ga, Namanganda 588 ga, Surxondaryoda 217 ga, Sirdaryoda 
602 ga, Toshkentda 492 ga, Fargʻonada 129 ga, Xorazmda 190 ga maydonlar urugʻlik jamgʻarish uchun yaroqsiz deb topilgan.
Urugʻchilikka yaroqli deb topilgan 573 ta subyektlarning 7,9 ming gektar maydonlaridan jami 44655 tonna, shundan 901 tonna sabzavot, 22 tonna poliz, 352 tonna moyli, 2244  tonna dukkakli, 6855 tonna ozuqa, 7752 tonna sholi va 26528 tonna kartoshka urugʻliklarni jamgʻarildi.
Elita urugʻchilik xoʻjaliklari boʻyicha:
Markaz tizimidagi 21 ta elita urugʻchilik xoʻjaliklarining jami 2,1 ming gektar maydonlarida qishloq xoʻjaligi ekinlari urugʻliklari joylashtirish rejasi tuman hokimliklari bilan kelishilgan holda ishlab chiqilib, tasdiqlandi. 
Maʼlumot uchun: 972 ga paxta, 843 ga boshoqli don, 29 ga sabzavot, 9 ga poliz, 5 ga dukkakli, 7 ga moyli, 148 ga ozuqa va 59 ga sholi ekinlari ekildi.
Ushbu maydonlardan, 2635 tonna (1442 tn urugʻlik, 1193 tn texnik) paxta, 2900 tonna boshoqli don, 8 tonna sabzavot, 0,3 tonna poliz, 38 tonna ozuqa, 12 tonna moyli, 6 tonna dukkakli, 79 tonna sholi urugʻliklar jamgʻarildi.
Respublikamizdagi qishloq xoʻjaligi ekinlari seleksiya va urugʻchiligi bilan shugʻullanuvchi ilmiy tadqiqot institutlari bilan hamkorlik shartnomalari imzolangan. Jumladan, joriy yil hosili uchun elita urugʻchilik xoʻjaliklarini birlamchi urugʻliklar bilan taʼminlash uchun 15,6 tonna 288,4 mln.soʻmlik original va elita urugʻliklari xarid qilindi.
2020-2025-yillarda gʻalla ekinlari urugʻchiligi toʻgʻrisida maʼlumot.
Oʻzbekiston Respublikasi Vazirlar Mahkamasining 2019-yil 30-sentyabrdagi “2020-yil hosili uchun kuzgi boshoqli don ekinlari navlarini joylashtirish va boshoqli don yetishtirishning prognoz hajmlari toʻgʻrisida”gi  831-sonli qaror ijrosini taʼminlash maqsadida, Oʻzbekiston Respublikasi Adliya vazirligi tomonidan 2014yil 12-iyunda 2593-son bilan roʻyxatdan oʻtkazilgan “Ekinbop urugʻliklar yetishtirish maqsadida ekilgan navli qishloq xoʻjalik ekinlarini aprobatsiya qilish tartibi toʻgʻrisida”gi nizom talablariga muvofiq 2 538 nafar fermer xoʻjaligining 78 755 gektar urugʻlik gʻalla maydonlari yaroqli deb topildi. (shundan, 16 ming 571 tonna superelita, 157 ming 876 tonna elita, 117 ming tonna birinchi avlodli (R-1) urugʻlik don jamgʻarish belgilandi).
Qoraqalpogʻiston Respublikasi va viloyatlarda 2020-yil hosilidan jami 261 ming 974 tonna shundan 
254 ming 306 tonna suvli, 7 ming 668 tonna lalmi maydonlardan urugʻlik don jamgʻarildi. Jamgʻarilgan urugʻlik donning 21 ming 890 tonnasi (8,3 % ) superelita, 149 ming 738 tonnasi (57,1 %) elita, 90 ming 346 tonnasi (34,6 %) R-1 avlodga mansub urugʻliklar jamgʻarildi.
“Urugʻchilikni rivojlantirish markazi” davlat korxonasi taʼsischiligida tashkil qilingan 41 ta elita urugʻchilik xoʻjaliklari MCHJlarda 2020-yil hosilidan jami boʻlib 5 ming 833 tonna shundan 1 ming 
383 tonna tovar don, 4 ming 450 tonna superelita urugʻlik don yetishtirildi.
Qoraqalpogʻiston Respublikasi va viloyatlarda 270 ming 372 tonna urugʻlik donni dorilash rejalashtirilgan boʻlib, shundan suvli maydonlar uchun 263 ming 293 tonna, lalmi maydonlar uchun 7 ming 79 tonnani tashkil etadi.
2021-yil hosili uchun respublikamiz boʻyicha 1 mln 38 ming 104 gektar maydonga boshoqli don ekilishi rejalashtirilgan. Joriy yilning 7-oktyabr holatiga respublikamiz boʻyicha 474 ming 399 gektar maydonga (45,2 %) boshoqli don ekildi. Ushbu ekilgan maydonlar uchun 117 ming 727 tonna urugʻlik don tarqatildi.
Vazirlar Mahkamasining 2020-yil 8-sentyabrdagi 546-sonli qaroriga asosan, 2021-yil hosili uchun 
3 ming 177 ta urugʻchilik subyektlari tender tanlovlaridan oʻtib, 90,3 ming ga maydonga urugʻlik gʻalla ekildi.
Maʼlumot uchun: 3,8 ming ga koʻpaytirish koʻchatzori, 55,1 ming ga superelita hamda 31,4 ming ga elita avlodli urugʻlik don ekilgan.
Qishloq xoʻjaligi vazirligining 2021-yil 7-maydagi 103-sonli buyrugʻiga asosan aprobatsiya tadbirlari oʻtkazilib, bunga koʻra 2 ming 270 ta urugʻlik don yetishtiruvchi subyektlarning 75,9 ming ga maydonlari yaroqli deb topilib, 2021-yilda 276 ming tn urugʻlik don jamgʻarildi. 
Maʼlumot uchun: 21,2 ming tn (7,6%) superelita, 166,7 ming tn (60,3%) elita hamda 88,1 ming tn (32%) R-1 avlodli urugʻlik don jamgʻarilgan.
2021-yilda elita urugʻchilik xoʻjaliklari tomonidan 29 ta ekin turiga mansub 48 ta mahalliy navlarning urugʻchiligi yoʻlga qoʻyilib, 3680 tn urugʻlik paxta (2020-yilga nisbatan 120 %), 6341 tn don (131 %), 
10 tn sabzavot-poliz (120 %), 66 tn moyli (147 %), 310 tn ozuqa (222 %) hamda 220 tn sholi urugʻliklari xoʻjaliklar tomonidan mustaqil jamgʻarildi. 
Qoraqalpogʻiston Respublikasi va viloyatlarda 2022-yil hosili uchun 90, 6 ming gektar urugʻlik gʻalla maydonlarida ilk marotaba 3-marta monitoring va aprobatsiya tadbirlari oʻtkazildi. Monitoring va aprobatsiya tadbirlari davomida urugʻlik gʻalla yetishtirishda qoʻpol xato-kamchiliklarga yoʻl qoʻygan 
13,4 ming gektar maydon urugʻchilikdan chiqarildi va gʻalla navlarining navdorligi yanada yaxshilandi.
Urugʻlikka yaroqli deb topilgan 77,2 ming gektar maydonlardan 271,1 ming tonna urugʻlik don (rejaga nisbatan 102 foiz) jamgʻarildi. Shundan, 241,7 ming tonna don korxonalarda, 8,0 ming tonna Markaz tizimidagi elita urugʻchilik xoʻjaliklarida, 21,4 ming tonna klaster korxonalari hissasiga toʻgʻri keladi. 
Oʻzbekiston Respublikasi Vazirlar Mahkamasining 2022-yil 18-noyabrdagi 61-sonli yigʻilish bayoniga asosan 2023-yil hosili uchun 3318 ta subyektlarning 96,8 ming gektar maydonlarida 3-marta monitoring va aprobatsiya tadbirlari oʻtkazildi. Monitoring va aprobatsiya tadbirlari davomida urugʻlik gʻalla yetishtirishda qoʻpol xato-kamchiliklarga yoʻl qoʻygan 14,6 ming gektar maydon urugʻchilikdan chiqarildi va gʻalla navlarining navdorligi yanada yaxshilandi.
Urugʻlikka yaroqli deb topilgan 82,2 ming gektar maydonlardan 258,8 ming tonna urugʻlik don (rejaga nisbatan 107,6 foiz) jamgʻarildi. Shundan, 115,2 ming tonna don korxonalarda, 98,2 ming tonna Markaz tizimidagi korxonalarda, 45,2 ming tonna klaster korxonalari hissasiga toʻgʻri keladi. 
Kelgusi yil hosili uchun 72 ta sexlarda urugʻlik bugʻdoyni tozalash, saralash, dorilash va qadoqlash ishlari olib borilmoqda. Bugungi kunda jami 248,7 ming tonna (96,1 %), shundan, 113,3 ming tonna (97,2 %) “Oʻzdonmaxsulot” AK tizimidagi korxonalarda, 97,0 ming tonnasi (98,4 %) Urugʻchilikni rivojlantirish markazi tizimidagi korxonalarda, 38,4 ming tonnasi (85,0 %) klasterlarda urugʻlik don tayyorlandi. Urugʻlik don tayyorlash ishlari davom etmoqda. 
Elita urugʻchilik xoʻjaliklari boʻyicha:
Markaz tizimidagi elita urugʻchilik xoʻjaliklarida 2349 gektar boshoqli don, 13 gektar dukkakli, 
450 gektar moyli, sholi, 366 gektar ozuqa ekinlar ekilgan maydonlardan va boshoqli don hamda 2,8 ming tonna boshqa ekinlarning yuqori avlodli urugʻliklari jamgʻarildi.
Jumladan, 2023-yil hosili uchun elita urugʻchilik xoʻjaliklarini birlamchi urugʻliklar bilan taʼminlash uchun 16,5 tonna 350,5 mln.soʻmlik original va elita urugʻliklari xarid qilinib, elita urugʻchilik xoʻjaliklari maydonlariga ekildi. 
2024-yilda gʻalla yetishtirish huquqiga ega boʻlish uchun qishloq xoʻjaligi subyektlari oʻrtasida oʻtkazilgan tanlov natijalariga koʻra, 2979 ta subyektlarning 87,0 ming gektar maydon tanlab olinib, ushbu maydonlarga 54 ta gʻalla navlari avlodlar kesimida joylashtirildi.
Maʼlumot uchun: xorijiy navlar 18 ta maydoni 60435 ming ga (69,4%), mahalliy navlar 36 ta maydoni 26593 ming ga (30,6%) 
Aprobatsiya tadbirlarida yaroqli deb topilgan 2670 ta subyektlarnig 65,8 ming gektar maydonlaridan 210,9 ming tonna urugʻlik don (rejaga nisbatan 105,5 %) jamgʻarildi. Shundan, 105,6 ming tonna don korxonalari, 70,4 ming tonna Markaz tizimidagi korxonalari, 33,2 ming tonna agroklasterlar va 1,6 ming tonna ITIlar hissasiga toʻgʻri keldi. 
Shuningdek, Qoraqalpogʻiston Respublikasi va viloyatlarda 2023-yil hosilidan jamgʻarilgan 
45,9 ming tonna urugʻlik gʻalla kelgusi 2025-yil hosili uchun “tindirilgan urugʻ” mavjud.
2025-yil hosili uchun jami 256,8 ming tonna urugʻlik bugʻdoy zaxirasi mavjud boʻlib, 1 mln 
169 ming gektar maydonlarga yetarli urugʻlik zaxirasi yaratilgan boʻlib, bugungi kunda urugʻliklar qishloq xoʻjaligi subyektlariga yetkazib berildi.
Oʻzbekiston Respublikasi Vazirlar Mahkamasining 2021-yil 12-oktyabrdagi 641-sonli qaroriga asosan Qoraqalpogʻiston Respublikasi va viloyatlarda 2025-yil gʻalla hosilidan navdorlik sifat koʻrsatkichlari belgilangan talablarga javob beradigan boshoqli don urugʻlari yetishtirish uchun subyektlarini toʻgʻri tanlab olish maqsadida qishloq xoʻjaligi subyektlari tomonidan tender tanlovlarida ishtirok etish uchun “Agroplatforma” dasturi orqali onlayn arizalar qabul qilindi.
Markaz tizimidagi 55 ta elita urugʻchilik xoʻjaliklarining jami 5,3 ming gektar maydonlarida qishloq xoʻjaligi ekinlari urugʻliklari ekib parvarish qilindi. 
Maʼlumot uchun: paxta 2157 ga, boshoqli don 2284 ga, sabzavot 96 ga, poliz 48 ga, dukkakli 15 ga, moyli 337 ga, ozuqa 308 ga va boshqa ekinlar 69 ga.
Ushbu maydonlardan 9,4 ming tonna shundan, 3,2 ming tonna  urugʻlik paxta, 5,4 ming tonna boshoqli don, 17 tonna sabzavot, 4 tonna poliz, 241 tonna ozuqa, 237 tonna moyli, 4 tonna dukkakli, 
281 tonna boshqa ekinlar urugʻliklar jamgʻarildi.
Respublikamizdagi qishloq xoʻjaligi ekinlari seleksiya va urugʻchiligi bilan shugʻullanuvchi ilmiy-tadqiqot institutlari bilan litsenzion va hamkorlik shartnomalari imzolandi. Respublikamiz hududlaridagi urugʻchilik xoʻjaliklarida olimlar tomonidan mualliflik nazorati oʻrnatilgan va joylarda amaliy yordamlar koʻrsatildi.
Qoraqalpogʻiston Respublikasi va viloyatlarda 2025-yil gʻalla hosilidan navdorlik sifat koʻrsatkichlari belgilangan talablarga javob beradigan boshoqli don urugʻlari yetishtirish uchun subyektlarini toʻgʻri tanlab olish maqsadida qishloq xoʻjaligi subyektlari tomonidan tender tanlovlarida ishtirok etish uchun “Agroplatforma” dasturi orqali onlayn tanlov oʻtkazildi. Tanlov natijalariga koʻra, 
2913 ta subyektlarning 79755 gektar maydoni tanlab olindi.
Xususan, Qoraqalpogʻiston Respublikasida 5141 gektar, Andijonda 6999 gektar, Buxoroda 
5220 gektar, Jizzaxda 6400 gektar, Qashqadaryoda 8608 gektar, Navoiyda 2351 gektar, Namanganda 
4300 gektar, Samarqandda 8599 gektar, Surxondaryoda 6791 gektar, Sirdaryoda 7068 gektar, Toshkentda 8001 gektar, Fargʻonada 8178 gektar, Xorazmda 2099 gektar tashkil etgan.
Aprobatsiya tadbirlarida yaroqli deb topilgan 2613 ta subyektlarnig 64,7 ming gektar maydonlaridan 200 ming tonna urugʻlik don rejalashtirilgan boʻlib, amalda 200 ming 388 tonna urugʻlik don 
(rejaga nisbatan 100,2 %) jamgʻarildi. 
Shundan, Don korxonalarida 94,4 ming tonna (47,2 %), klaster va xususiy urugʻchilik korxonalarida 31,4 ming tonna (15,7%), Urugʻchilikni rivojlantirish markazi tizimidagi korxonalarda 72,4 ming tonna  (36,2%), Milliy markaz tizimidagi korxonalarda 1,8 ming tonna (0,9%), Urugʻchilikni rivojlantirish markazi tizimidagi elita urugʻchilik korxonalarda 299 tonna (0,1%) va ilmiy-tadqiqot stansiyalarida 123 tonna (0,1%) ulushiga toʻgʻri keladi. 
2024-yil hosilidan jamgʻarilgan jami 38,4 ming tonna shundan, super elita 9,1 ming tonna, elita 
21,6 ming tonna, R-1 7,7 ming tonna qoldiq urugʻlik don mavjud.
Qoraqalpogʻiston Respublikasi va viloyatlarda 2024-yil hosilidan ortib qolgan (qoldiq don) xorijiy navlar jami 21, 3 ming tonna (55,6%) shundan, superelita 5,2 ming tonna, elita 12,7 ming tonna, 
R-1 3,1 ming tonna, mahalliy navlar urugʻlik don jami 17,1 ming tonna (44,4%) shundan, superelita 
3,9 ming tonna, elita 8,9 ming tonna, R-1 4,2 ming tonna tashkil etadi.
Shuningdek, joriy yilda 212,5 ming tonna urugʻlik donni dorilash belgilangan boʻlib, 210,5 ming tonna (99,1 %) urugʻlik don tayyorlandi. Vazirlar Mahkamasining 31.05.2025-yildagi “2025-yil hosilidan bugʻdoy xarid qilish va ichki bozorni don bilan barqaror taʼminlash chora-tadbirlari toʻgʻrisida”gi 345-son qarori talablariga koʻra, tayyorlangan urugʻlik donni sovitkichli omborxonalarga qoʻyish ishlari 177,8 ming tonna (74,7 %) urugʻlik don sovutkichli omborga (vernalizatsiya) qoʻyilgan.
2026-yil hosili uchun 240,3 ming tonna (94,6 %) urugʻlik don hududlarda shahobchalarga chiqarilgan boʻlib, 233,6 ming tonna (92,0 %) urugʻlik don tarqatildi.
Oʻzbekiston Respublikasi Vazirlar Mahkamasining 2025-yil 18-martdagi “Qishloq xoʻjaligi ekinlari urugʻchiligi sohasida “E-urug”ʼ axborot tizimini joriy etish chora-tadbirlari toʻgʻrisida”gi 
166-sonli qarori ijrosi boʻyicha 2026-yil urugʻlik gʻalla yetishtirish huquqiga ega boʻlish uchun elektron tanlov oʻtkazilib, respublika boʻyicha jami urugʻlik yetishtirishga talabgor boʻlgan 2400 ta subyektlardan 87,3 ming gektar maydonga elektron arizalar qabul qilindi.
Oʻtkazilgan tanlov natijasiga koʻra, 2121 ta subyektlar 78,7 ming gektar ep maydoni boʻyicha urugʻlik tanlovda gʻolib deb topilgan. Jami 274 ta subyektlar 8,6 ming gektar ep maydoni boʻyicha tanlovda gʻolib deb topilmadi.
Respublika boʻyicha urugʻlik gʻalla maydonlarida kuzgi-qishki tadbirlarni bajarish va parvarishlash ishlari davom etmoqda.
Gʻoʻza urugʻchiligi sohasida 2020-yilda amalga oshirilgan ishlar toʻgʻrisida maʼlumot.
Oʻzbekiston Respublikasi Vazirlar Mahkamasining 2019-yil 12-dekabrdagi “2020-yilda gʻoʻzani navlari boʻyicha joylashtirish va paxta xomashyosi yetishtirishning prognoz hajmlari toʻgʻrisida”gi 985-son qaroriga asosan Respublika boʻyicha joriy yilda jami 81020 tonna urugʻlik chigitni tozalash va saralash, 21860 tonna tuksiz chigit tayyorlash va 59490 tonnasini dorilash belgilangan.
2020-yil hosili uchun sifatli urugʻlik fondi yaratilishini oʻrganish maqsadida Vazirlar Mahkamasining 2020-yil 4-yanvardagi 03/1-985-sonli topshirigʻiga binoan Respublika boʻyicha 4 ta Ishchi guruhi tashkil etilib, belgilangan reja grafik asosida tozalash-saralash,tuksizlantirish va dorilash ishlarining borishi doimiy nazoratga olinib, joriy yilda urugʻlik chigit tozalash ishlari 81,7 ming tonna (101 %), tuksizlantirish 
22,7 tonna (104 %), dorilash 59,4 tonna (100 %)ni tashkil etib, reja toʻliq bajarildi. 
Mazkur qarorga asosan gʻoʻzaning ertapishar navlaridan 18 ta, oʻrtapishar navlaridan 5 ta, istiqbolli navlaridan 10 ta hamda yangi navlar urugʻliklari 2020-yil hosili uchun tayyorlandi.
Qoraqalpogʻiston Respublikasi va viloyatlardagi barcha ixtisoslashtirilgan urugʻlik chigit tayyorlash sexlarining mavsumga tayyorgarlik holati joylarga chiqib oʻrganildi. Natijada hamma sexlarning toʻliq quvvat bilan ishlashiga erishildi.
Respublika boʻyicha 4947 ta qishloq xoʻjaligi subyektlari tender tanloviga hujjatlar topshirib, shundan 3746 ta qishloq xoʻjaligi subyektlari gʻolib chiqib, 142 ming gektar (oʻrtacha 37,9 gektar) urugʻlik paxta maydon tanlab olindi hamda toʻliq ushbu maydonlarda urugʻlik chigit ekildi.
Oʻzbekiston Respublikasi Qishloq xoʻjaligi vazirligining 2020-yil 21-apreldagi “2020-yilda Davlat reestriga kiritilgan, istiqbolli va yangi navlarining elita, birinchi avlodli urugʻlarini yetishtirish toʻgʻrisida”gi 68-sonli buyrugʻiga asosan 53 ta elita urugʻchilik xoʻjaligi masʼuliyati cheklangan jamiyatlari va 24 ta gʻoʻzaning yangi navlar urugʻlarini dastlabki koʻpaytiruvchi elita urugʻchilik xoʻjaliklari belgilab olindi.
Mazkur buyruqqa asosan, 53 ta elita urugʻchilik xoʻjaligi masʼuliyati cheklangan jamiyatlarining 
2390 gektar maydonida gʻoʻzaning rayonlashgan va istiqbolli navlari, jumladan 16 ta ertapishar navlar, 
4 ta oʻrtapishar va 4 ta istiqbolli navlar joylashtirilib, ushbu elita urugʻchilik xoʻjaliklarining maydonlaridan jami 4043,7 tonna urugʻlik paxta xomashyosi jamgʻarilishi belgilandi.
Qoraqalpogʻiston Respublikasi va viloyatlardagi elita urugʻchilik xoʻjaliklarida jami 3,5 ming tonna yuqori avlodli urugʻlik paxta jamgʻarildi.
Shuningdek, tanlovdan oʻtgan 3647 ta urugʻlik paxta yetishtiruvchi qishloq xoʻjaligi subyektlarining 142 ming gektar urugʻlik gʻoʻza maydonlarida agrotexnik tadbirlarning borishi belgilangan tartibga asosan oʻrganilib, monitoring ishlari amalga oshirildi va 3,7 ming gektar urugʻlik gʻoʻza maydoni agrotexnik tadbirlarga yetarli eʼtibor berilmaganligi hamda gʻoʻza rivoji orqada qolganligi natijasida yaroqsizga chiqarildi.
Oʻzbekiston Respublikasi Qishloq xoʻjaligi vazirligining 2020-yil 10-avgustdagi 02/020-1-son, Oʻzbekiston Respublikasi Vazirlar Mahkamasi huzuridagi Agrosanoat majmui ustidan nazorat qilish inspeksiyasining 2020-yil 13-avgustdagi 10.1/20-180-son bilan tasdiqlangan “2020-yilda tanlovdan oʻtgan qishloq xoʻjaligi subyektlarining urugʻlik paxta yetishtirish uchun ekilgan gʻoʻza maydonlarida aprobatsiya oʻtkazish chora-tadbirlari toʻgʻrisida”gi Qoʻshma bayoniga asosan 
137,3 ming gektar gʻoʻza maydonida aprobatsiya tadbirlari amalga oshirilishi belgilandi.
Qoʻshma bayonda berilgan topshiriqlar ijrosini taʼminlash maqsadida 2020-yilda urugʻlik paxta yetishtirish uchun gʻoʻza maydonlarida aprobatsiya oʻtkazishni tashkil etish boʻyicha hududlarda koʻrgazmali seminarlar oʻtkazildi.
Mazkur Qoʻshma bayonga muvofiq tanlovdan oʻtgan fermer xoʻjaliklarining urugʻlik uchun ekilgan gʻoʻza maydonlarida toʻliq aprobatsiya oʻtkazildi va aprobatsiya natijalariga koʻra, jami 123 ming gektar urugʻlik paxta maydoni yaroqli deb topildi. 
Shuningdek. Qoraqalpogʻiston Respublikasi viloyatlardagi elita urugʻchilik xoʻjaliklari va urugʻchilik fermer xoʻjaliklarida sifatli urugʻlik paxta yetishtirish maqsadida tumanlar kesimida ishchi guruhlar tashkil qilinib, belgilangan tartibda nav tozaligi ishlari amalga oshirildi.
Respublika boʻyicha hududlarda 2020-yil hosilidan asosiy fondga 142 ming 858 tonna va zaxira fondga 37 ming 25 tonna, jami 179 ming 883 tonna urugʻlik paxta xomashyosi jamgʻarildi.
Respublika boʻyicha jami 81 ming tonna urugʻlik chigitni tozalash, 22 ming 962 tonna tuksizlantirish va 53 ming 829 tonna dorilash rejalashtirilgan.
Gʻoʻza urugʻchiligi sohasida 2021-yilda amalga oshirilgan ishlar toʻgʻrisida maʼlumot.
Oʻzbekiston Respublikasi Vazirlar Mahkamasining 2021-yil 4-martdagi “Mavjud yer maydonlaridan samarali foydalanish va 2021-yil hosili uchun qishloq xoʻjaligi ekinlarini oqilona joylashtirish toʻgʻrisida”gi 121-son qaroriga asosan Qoraqalpogʻiston Respublikasi va viloyatlarda sifatli va kafolatlangan urugʻlik tayyorlash maqsadida joriy yilning 20-fevraliga qadar 73,7 ming tonna urugʻlik chigit tozalanib, 58,1 ming tonna urugʻlik dorilandi.
Mazkur qarorga asosan gʻoʻzaning ertapishar navlaridan 20 ta, oʻrtapishar navlaridan 8 ta, istiqbolli navlaridan 10 ta hamda 30 dan ortiq yangi navlar urugʻliklari 2021-yil hosili uchun tayyorlandi.
Hududlarda yetishmaydigan ayrim gʻoʻza navlarining 2,3 ming tonna urugʻlik chigiti viloyatlararo tashish ishlari amalga oshirildi.
Qoraqalpogʻiston Respublikasi va viloyatlarda jami 585 ta urugʻlik chigit tarqatish shahobchalari mavsumga tayyorlanib, 49,4 ming tonna urugʻlik chigit shahobchalar orqali fermer xoʻjaliklariga va paxta-toʻqimachilik klasterlariga yetkazib berildi.
Oʻzbekiston Respublikasi Adliya vazirligidan 2017-yil 14-dekabrda 1551-son bilan roʻyxatga olingan “Superelita, elita va keyingi avlodlarga mansub urugʻlik paxta yetishtirish huquqiga ega boʻlish uchun xoʻjaliklar oʻrtasida tanlov oʻtkazish tartibi toʻgʻrisida”gi Nizom talablariga muvofiq urugʻlik paxta yetishtirish huquqiga ega boʻlish uchun qishloq xoʻjaligi subyektlari oʻrtasida tender tanlovlari oʻtkazildi.
Respublika boʻyicha 5068 ta qishloq xoʻjaligi subyektlari urugʻlik paxta yetishtirish uchun tender tanloviga hujjatlar topshirib, shundan 3839 ta qishloq xoʻjaligi subyektlarining 127,0 ming gektar (oʻrtacha 33,1 gektar) urugʻlik paxta yetishtirish uchun tanlab olindi hamda ushbu maydonlarda toʻliq urugʻlik chigit ekildi. 
Qoraqalpogʻiston Respublikasi va viloyatlarda joriy yil hosili uchun urugʻlik chigit ishlari boʻyicha joylarda olim va mutaxassislar ishtirokida oʻquv-seminarlari oʻtkazildi.
Joriy yilda tanlovdan oʻtgan 3839 ta qishloq xoʻjaligi subyektlarining 127 ming gektar urugʻlik maydonlarida gʻoʻzani parvarishlash boʻyicha amalga oshirilishi zarur boʻlgan agrotexnik tadbirlarni 
1-monitoringini oʻtkazish yuzasidan hududlarga mutaxassislar biriktirildi, urugʻlik maydonni belgilovchi dala pannolari qoʻyilishi taʼminlandi hamda fermer xoʻjaliklari va paxta-toʻqimachilik klasterlariga urugʻlik paxta yetishtirish boʻyicha tavsiyalar berilib, belgilangan tavsiyaviy dalolatnomalar rasmiylashtirildi.
Urugʻlik paxta yetishtiruvchi qishloq xoʻjaligi subyektlarining urugʻlik paxta maydonlarida amalga oshirilayotgan agrotexnik tadbirlarning 2-monitoringi joriy yilning 25-iyunidan 10-iyulga qadar oʻtkazilib, urugʻlik paxta yetishtiruvchi qishloq xoʻjaligi subyektlariga kerakli tavsiyalar berildi hamda monitoring dalolatnomalari tuzildi.
Oʻzbekiston Respublikasi Qishloq xoʻjaligi vazirligining 2021-yil 26-iyuldagi 2-sonli va Agrosanoat majmui ustidan nazorat qilish inspeksiyasining 30-iyuldagi 10.1-65-sonli “2021-yilda tanlovdan oʻtgan qishloq xoʻjaligi subyektlarining urugʻlik paxta yetishtirish uchun ekilgan gʻoʻza maydonlarida aprobatsiya oʻtkazish chora-tadbirlari toʻgʻrisida”gi Qoʻshma bayoniga asosan 3506 ta qishloq xoʻjaligi subyektlarining 101,3 ming gektar urugʻlik gʻoʻza maydonlari yaroqli deb topildi.
Oʻzbekiston Respublikasi Qishloq xoʻjaligi vazirligining 2021-yil 14-sentyabrdagi 3-sonli va Agrosanoat majmui ustidan nazorat qilish inspeksiyasining 17-sentyabrdagi 10.1-75-sonli “2021-yil mavsumida urugʻchilik fermer xoʻjaliklaridan sifatli urugʻlik paxta xom ashyosi tayyorlash hamda Respublikada sinalayotgan yangi gʻoʻza navlarining istiqbolliligini va rayonlashtirilishini oʻrganish chora-tadbirlari toʻgʻrisida”gi Qoʻshma bayoniga asosan jami 149,6 ming tonna, asosiy fondga 
118,0 ming tonna va zaxira fondga 31,6 ming tonna urugʻlik paxta xom ashyosi jamgʻarildi.
Sohaga aloqador idora va tashkilotlarning mutaxassislari bilan birgalikda 104 ta paxta-toʻqimachilik klasterlari korxonalarida jamgʻarilgan urugʻlik paxta xomashyosi saqlanishi hamda 38 ta urugʻlik chigit tayyorlash sexlari holati oʻrganilib, aniqlangan kamchiliklar boʻyicha tegishli mutasaddilarga taklif va tavsiyalar berildi.
Qoraqalpogʻiston Respublikasi va viloyatlarning paxta-toʻqimachilik klasterlari korxonalarida 
2022-yil hosili uchun urugʻlik chigitni tozalash-saralash, tuksizlantirish va dorilash grafigi boʻyicha takliflari olindi.
Kelgusi 2022-yil paxta hosili uchun urugʻlik chigitni 38 ta urugʻlik tayyorlash sexlarida 64,4 ming tonna tozalash-saralash, 22,2 ming tonna tuksizlantirish va 50,2 ming tonna dorilash ishlari amalga oshirilishi rejalashtirilgan.
Oʻzbekiston Respublikasi Qishloq xoʻjaligi vazirligining 2021-yil 29-martdagi 
“2021-yilda Davlat reestriga kiritilgan, istiqbolli va yangi navlarining elita, birinchi avlodli urugʻlarini yetishtirish toʻgʻrisida”gi 62-sonli buyrugʻiga asosan Markaz tizimidagi 49 ta elita urugʻchilik xoʻjaligi masʼuliyati cheklangan jamiyatlarida gʻoʻzaning birlamchi urugʻlik materiallarini koʻpaytirish belgilab olindi.
Mazkur buyruqqa asosan, 49 ta elita urugʻchilik xoʻjaligi masʼuliyati cheklangan jamiyatlarining 
2,3 ming gektar maydonida gʻoʻzaning rayonlashgan va istiqbolli navlari, jumladan 18 ta ertapishar navlar, 
4 ta oʻrtapishar va 2 ta istiqbolli navlar joylashtirildi. 
2021-yil hosilidan elita urugʻchilik xoʻjaliklari tomonidan jami 8,0 ming tonna, shundan 3,7 ming tonna urugʻlik hamda 4,3 ming tonna texnik paxta xomashyosi jamgʻarildi.
Qishloq xoʻjaligi vazirligi va Agrosanoat majmui ustidan nazorat qilish inspeksiyasi tomonidan tasdiqlangan, qishloq xoʻjaligi sohasidagi korxona va tashkilotlarning hamda urugʻlik paxta yetishtiruvchi barcha qishloq xoʻjaligi subyektlarining rahbar va mutaxassislari uchun moʻljallangan “Respublikamiz hududlarida yetishtirilgan urugʻlik paxta xom ashyosini terish, qabul qilish, saqlash, qayta ishlash, kelgusi yil hosili uchun sifatli urugʻlik chigit tayyorlash hamda xoʻjaliklarga tarqatish tizimini tashkil etish boʻyicha” Tavsiya ishlab chiqildi hamda barcha urugʻlik yetishtiruvchi qishloq xoʻjaligi subyektlariga yetkazildi.
Soha mutaxassislari tomonidan ishlab chiqilib, Qishloq xoʻjaligi vazirligi tomonidan 2021-yil 
15-iyunda tasdiqlangan, qishloq xoʻjaligining urugʻchilik yoʻnalishidagi tashkilotlar, ilmiy muassasalar olim va mutaxassislari, elita urugʻchilik xoʻjaliklarining rahbar va mutaxassislari uchun moʻljallangan “Elita urugʻchilik xoʻjaliklarida Davlat reestriga kiritilgan gʻoʻza navlarining yuqori avlodli urugʻligini yetishtirishga oid” Uslubiy qoʻllanma Markazning Qoraqalpogʻiston Respublikasi va viloyatlar boshqarmalariga hamda elita urugʻchilik xoʻjaliklariga yetkazildi.
Gʻoʻza urugʻchiligi sohasida 2022 yilda amalga oshirilgan ishlar toʻgʻrisida maʼlumot.
2022-yilda ekiladigan 1022 ming ga paxta maydoni uchun tayyorlanadigan 49 400 tn urugʻlik chigit OʻzDSt 663:2017 davlat standarti hamda DPI 97-2022 reglament talablari boʻyicha dorilandi.
Qoraqalpogʻiston Respublikasi va viloyatlarda jami 585 ta shahobchalar mavsumga tayyorlanib, 
49,4 ming tn urugʻlik chigit shahobchalar orqali paxta yetishtiradigan fermer xoʻjaliklari hamda paxta-toʻqimachilik klaster korxonalariga yetkazib berildi. 
Respublika boʻyicha 1 gektarga sarflangan urugʻlik chigit sarfi oʻrtacha 47,0 kg, ushbu koʻrsatkich Buxoro va Namanganda 43,0 kg, Toshkentda 31,3 kg va Jizzax viloyatida 24,8 kg ni tashkil etdi.
Maʼlumot uchun: 2022-yil hosili uchun Respublikada gʻoʻzaning ertapishar 19 ta, oʻrtapishar 3 ta, istiqbolli 14 ta hamda 22 dan ortiq yangi navlari ekildi.
Vazirlar Mahkamasining 2021-yil 12-oktyabrdagi 641-sonli Qarorining 1-ilovasi “Original, elita va keyingi avlodlar mansub urugʻlik paxta xomashyosi va boshoqli don ekinlarini yetishtirish huquqiga ega boʻlish uchun fermer xoʻjaliklari va boshqa qishloq xoʻjaligi tashkilotlari oʻrtasida tanlov oʻtkazish tartibi toʻgʻrisidagi”gi Nizom talablariga muvofiq Qoraqalpogʻiston Respublikasi va viloyatlarda 2022-yilda urugʻlik paxta yetishtirish huquqiga ega boʻlish qishloq xoʻjaligi subyektlari oʻrtasida tender tanlovlari oʻtkazildi. 
Tanlov yakunlariga koʻra, 447 ta hududlarning 3172 ta subyektlari gʻolib deb topilib, ularning 
100 ming gektar maydonlari urugʻlik paxta yetishtirish uchun ixtisoslashtirilib, ushbu maydonlarga belgilangan muddatlarda urugʻlik chigit ekildi. 
Shuningdek, Qishloq xoʻjaligi vazirligining 2022-yil 8-aprelda “2022-yilda Davlat reestriga kiritilgan, istiqbolli va yangi navlarining elita, birinchi avlodli urugʻlarini yetishtirish toʻgʻrisida”gi 
81-sonli buyrugʻi qabul qilindi.
Mazkur buyruqqa asosan, 52 ta elita urugʻchilik xoʻjaliklarining 2286 ga maydonida gʻoʻzaning rayonlashgan va istiqbolli navlari, 18 ta ertapishar, 3 ta oʻrtapishar navlari joylashtirilib, ushbu maydonlardan jami 8180 tn, shundan, 3750 tn urugʻlik, 4430 tn texnik paxta xomashyosi jamgʻarish rejalashtirildi.
Ixtisoslashtirilgan hududlardagi subyektlarning urugʻlik paxta maydonlarida mavsum davomida 
13,2 ming ta panolar oʻrnatildi, 14,6 ming ta xandak qazilib, gektariga 5 tonnadan 480 ming tonna mahalliy oʻgʻit chiqarilishi taʼminlandi. 
Ushbu maydonlarda yaganalash, oʻrtacha 7-marta kultivatsiya, 2-marta chuqur yumshatgich, 3-marta chopiq, mineral oʻgʻitlar bilan oziqlantirish, 2-marta begona navlardan tozalash, 2-marta biologik va kimyoviy ishlovlar va sharoitdan kelib chiqib sugʻorish ishlari oʻtkazildi.
Elita urugʻchilik xoʻjaliklarining gʻoʻza maydonlarida ham mutaxassislar ishtirokida, ishlab chiqilgan qoʻllanmalariga asosan chigit unib chiqish, gullash, koʻsak olish, 3-marta dala kuzatuv va paxtaning ochilishi davomida hisobotlar yuritilib, dala jurnallariga kiritib borildi.
Oʻzbekiston Respublikasi Prezidentining 2022-yil 28-yanvardagi “Qishloq xoʻjaligi ekinlari urugʻchiligini yanada rivojlantirish boʻyicha qoʻshimcha chora-tadbirlar toʻgʻrisida”gi 106-sonli qarori ijrosini taʼminlash maqsadida urugʻlik paxta yetishtirishga ixtisoslashgan subyektlarning maydonlarida vegetatsiya davrida 3-marta monitoring ishlari amalga oshirildi. 
Bunda, navdorligi past, rivojlanishdan orqada qolgan, chanqatib qoʻyilgan, agrotexnik tadbirlar buzilgan, kasallik va zararkunandalar bilan zararlanganligi uchun 1-monitoringda 9 ta subyektlarning 
274 ga, 2-monitoringda 16 ta subyektlarning 627 ga, hamda 3-monitoringda 432 ta subyektlarning 
4 152 ga, jami 5 053 ga maydonlar yaroqsizga chiqarildi.
Monitoringda aniqlangan kamchiliklarni bartaraf etish yuzasidan ishchi guruh aʼzolari tomonidan koʻrsatma va tavsiyalar berilib, urugʻlik maydonlarda agrotexnik tadbirlarni muddatida amalga oshirilishi yuzasidan doimiy nazorat oʻrnatildi hamda urugʻchilik subyektlariga amaliy yordamlar koʻrsatildi.
Shuningdek, joriy yilning 3-5-avgust kunlari Respublikaning Namangan va Buxoro viloyatlaridagi urugʻlik paxta maydonlarida markazlashgan holda dala aprobatsiya oʻquv-seminarlari boʻlib oʻtdi. 
Urugʻlik paxta maydonlarida oʻtkazilgan monitoring hamda aprobatsiya tadbirlarining yakuniy xulosalariga koʻra urugʻlik talablariga javob bermagan 11,5 ming ga (11%) maydonlar yaroqsiz deb topildi.
Yaroqli deb topilgan 88,5 ming ga urugʻlik paxta maydonlaridan 2023-yil paxta hosili uchun 
136,6 ming tn (100 ming tn asosiy, 36,6 ming tn zaxira fond) urugʻlik paxta xomashyosi jamgʻarildi.
Jamgʻarilgan 136,6 ming tn urugʻlik paxta xomashyosi belgilangan tartibda paxta-toʻqimachilik klasterlariga tegishli paxta tayyorlash maskanlarining 800 dona buntlarida saqlanmoqda.
Shuningdek, 2022-yil hosilidan elita urugʻchilik xoʻjaliklari tomonidan jami 7991 tn, shundan, 
3 750 tn yuqori avlodli sifatli urugʻlik, 4241 tn texnik paxta xomashyosi jamgʻarildi.
Ushbu urugʻlik paxta xomashyosidan Respublikadagi mavjud 42 ta urugʻlik chigit tayyorlash sexlari tomonidan 2023-yilda paxta yetishtiruvchi subyektlarga 41,8 ming tn urugʻlik chigit tayyorlanishi rejalashtirildi.
Gʻoʻza urugʻchiligi sohasida 2023-yilda amalga oshirilgan ishlar toʻgʻrisida maʼlumot.
Qoraqalpogʻiston Respublikasi va viloyatlarda sifatli va kafolatlangan urugʻlik tayyorlash maqsadida joriy yilda urugʻlik chigit tozalash ishlari 67,1 ming tonna (104 %),tuksizlantirish 23,6 tonna (104 %), dorilash 50,1 tonna (100 %)ni tashkil etib, reja toʻliq bajarildi. 
Qoraqalpogʻiston Respublikasi va viloyatlarda jami 585 ta urugʻlik chigit tarqatish shahobchalari mavsumga tayyorlanib, 44,5 ming tonna urugʻlik chigit shahobchalar orqali fermer xoʻjaliklariga va paxta-toʻqimachilik klaster korxonalariga yetkazib berildi. 
Shuningdek, 2023-yil hosili uchun 1 gektar maydonga oʻrtacha Respublika boʻyicha 44,0 kg (oʻtgan yili 49,0 kg boʻlgan) urugʻlik chigit sarflangan, bu koʻrsatgich viloyatlar kesimida tahlil qilinganda Jizzax viloyatida 24,8 kg, Buxoro viloyatida 43,0 kg, Namangan viloyatida 43,0 kg, Toshkent viloyatida 31,3 kg ni tashkil etdi.
2023-yilda urugʻlik paxta yetishtirish uchun 447 ta ixtisoslashtirilgan hududlarning 3187 ta subyektlarida 99,3 ming gektar maydonda urugʻlik paxta yetishtirish uchun tanlab olindi. 
Oʻzbekiston Respublikasi Qishloq xoʻjaligi vazirligining 2023-yil 20-apreldagi “2023-yilda Davlat reestriga kiritilgan, istiqbolli va yangi navlarining elita, birinchi avlodli urugʻlarini yetishtirish toʻgʻrisida”gi 77-sonli buyrugʻiga asosan 51 ta elita urugʻchilik xoʻjaligi masʼuliyati cheklangan jamiyatlari va 19 ta gʻoʻzaning yangi navlar urugʻlarini dastlabki koʻpaytiruvchi elita urugʻchilik xoʻjaliklari belgilab olindi.
Mazkur buyruqqa asosan, 51 ta elita urugʻchilik xoʻjaligi masʼuliyati cheklangan jamiyatlarining 
2183 gektar maydonida gʻoʻzaning rayonlashgan va istiqbolli navlari, jumladan 16 ta ertapishar navlar, 
3 ta oʻrtapishar  navlar joylashtirilib, ushbu elita urugʻchilik xoʻjaliklarining maydonlaridan jami 
3670 tonna urugʻlik paxta xomashyosi jamgʻarildi.
Shuningdek, tanlovdan oʻtgan 3187 ta urugʻlik paxta yetishtiruvchi qishloq xoʻjaligi subyektlarining 
99 ming 335 gektar urugʻlik gʻoʻza maydonlarida agrotexnik tadbirlarning borishi belgilangan tartibga asosan oʻrganilib, monitoring ishlari amalga oshirildi.
	Respublikada	 urugʻlik paxta 	maydonlarida 3-marta monitoring va aprobatsiya tadbirlari oʻtkazildi. Gʻoʻzaning navdorligini saqlash va sifatli urugʻlik paxta jamgʻarish maqsadida olib borilgan ishlar natijasida urugʻchilikda qoʻpol xato va kamchiliklarga yoʻlga qoʻygan urugʻchilik subyektlarining 10,5 ming gektar maydonlari urugʻlikdan chiqarildi. 
Qoraqalpogʻiston Respublikasi va viloyatlarda tumanlar kesimida ishchi guruhlar tashkil qilinib, urugʻlik paxta maydonlarida agrotexnik tadbirlarning borishi, urugʻlik gʻoʻza maydonlarida belgilangan tartibda monitoring ishlari olib borilishi boʻyicha soha mutaxassislari tomonidan zaruriy taklif va tavsiyalar berib borildi.
Qishloq xoʻjaligi vazirligining 2023-yil 7-avgustdagi 146-son, Markazning 2023-yil 7-avgustdagi 
124-sonli buyruqlariga asosan “2023-yilda tanlovdan oʻtgan qishloq xoʻjaligi subyektlarining urugʻlik paxta maydonlarida dala aprobatsiya tadbirlari oʻtkazildi. Buyruqqa asosan Qoraqalpogʻiston Respublikasi va viloyatlardagi tanlovdan oʻtgan fermer xoʻjaliklarining urugʻlik uchun ekilgan gʻoʻza maydonlarida toʻliq aprobatsiya oʻtkazildi.
Aprobatsiya yakuni bilan yaroqli deb topilgan 88,8 ming gektar maydonlardan  134,5 ming tonna shundan asosiy fondga 99,1 ming tn 35,4 tn zaxira fondga urugʻlik paxta jamgʻarildi. Jamgʻarilgan urugʻlik paxtaning 130,9 tonnasi agroklasterlarda, 3,6 tonnasi elita urugʻchilik xoʻjaliklarida belgilangan tartibda saqlanmoqda. Hozirgi kunda sifatli va kafolatlangan urugʻlik tayyorlash maqsadida urugʻlik chigit tozalash, tuksizlantirish, dorilash ishlari boshlangan. 
Gʻoʻza urugʻchiligi sohasida 2024-yilda amalga oshirilgan ishlar toʻgʻrisida maʼlumot.
2023-yil hosilidan 134,5 ming tonna urugʻlik paxta jamgʻarilib, 2024-yil hosili uchun jami 
50,9 ming tonna (shundan, 2023-yil hosilidan 42 642 tn, 2022-yil hosilidan 8 227 tn “tindirilgan urugʻlik”) urugʻlik chigit tayyorlandi.
Urugʻlik chigitlarni paxta yetishtiruvchi subyektlarga yetkazib berish boʻyicha 527 ta urugʻlik chigit tarqatish shahobchalari tayyorlanib, ular orqali gʻoʻza navi va avlodlari boʻyicha urugʻliklarni yetkazib berish dislokatsiyasiga asosan urugʻlik chigit toʻliq yetkazib berildi.
Belgilab olingan rejalarga asosan, viloyatlararo 1,4 ming tonna, tumanlararo 10,7 ming tonna “urugʻ almashtirish” amaliyoti amalga oshirildi. 
Joriy yilda 504,9 ming gektar (49,9%) maydonlarga 2023-yil hosilidan tayyorlangan urugʻlik chigit, 112,3 ming gektar (11,1%) maydonlarga “tindirilgan urugʻlik” chigit, 225,3 ming gektar (22,3%) maydonlarga viloyatlar va tumanlararo tashilgan urugʻlik chigit, 73,6 ming gektar (7,3%) maydonlarga istiqbolli va yangi navlar hamda 96 ming gektar (9,5%) maydonlarga xorijiy navlar ekildi.
Hisob-kitoblarga asosan, 43,4 ming tonna (oʻrtacha 43 kg/ga sarflangan) mahalliy navlarni (shundan, 19,0 ming tonna tukli va 22,0 ming tonna tuksiz) hamda 2,4 ming tonna xorijiy navlarni urugʻlik chigiti ekish uchun sarflandi.
2025-yil hosili uchun “tindirilgan urugʻlik” sifatida ekish maqsadida belgilangan davlat standartlari asosida yopiq sigʻimli omborxonalarda 19 ming 586 tonna (shundan, 6969 tn tukli, 5885 tn tuksiz va 
5968 tn dorilanmagan) urugʻlik chigitlar saqlanmoqda.
Vazirlar Mahkamasining 2021-yil 12-oktyabrdagi 641-sonli qarori bilan tasdiqlangan Nizom talablari asosida ixtisoslashtirilgan hududlardagi fermer xoʻjaliklari oʻrtasida urugʻlik paxta yetishtirish huquqi uchun tanlovlar oʻtkazildi. 3388 ta subyektlardan 128,7 ming gektarga arizalar qabul qilindi, 
2951 ta tanlab olingan subyektlarning 95,2 ming gektar maydonlariga 59 ta paxta navlari avlodlar kesimida joylashtirildi.
Maʼlumot uchun: 23 ta ertapishar navlar 74 736 ga, 2 ta ingichka tolali navlar 683 ga , 3 ta oʻrtapishar navlar 9 529 ga, 19 ta istiqbolli navlar 9 323 ga, ta yangi navlar 462 ga, 5 ta xorijiy navlar 
506 ga.
Qoraqalpogʻiston Respublikasi va viloyatlarda 2024-yil hosili uchun 2917 ta subyektlar tomonidan 
93 ming 761 gektar, elita urugʻchilik xoʻjaliklari hamda xususiy urugʻchilik xoʻjaliklarida 113 ta subyekt tomonidan 5 ming 375 gektar jami 3030 ta subyektning 99 ming 136 gektar maydonlarida urugʻlik paxta parvarish qilindi.
Oʻzbekiston Respublikasi Prezidentining 2022-yil 28-yanvardagi PQ-106-sonli hamda Vazirlar Mahkamasining 2021-yil 12-oktyabrdagi 641-son qarorlari ijrosini taʼminlash maqsadida urugʻlik paxtani parvarish qilish va agrotexnik tadbirlarning olib borilishini oʻrganish boʻyicha soha mutaxassislaridan iborat ishchi guruhlari tashkil etilib, mazkur ishchi guruhlar tomonidan urugʻlik paxta maydonlarida 3 marta monitoring va aprobatsiya tadbirlari oʻtkazildi. 
Monitoring va aprobatsiya tadbirlari davomida urugʻlik paxta yetishtirishda xato va kamchiliklarga yoʻl qoʻygan 10,9 ming gektar maydon urugʻchilikdan chiqarildi va gʻoʻza navlarining navdorligi yanada yaxshilandi.
Maʼlumot uchun: Qoraqalpogʻiston Respublikasida 701 ga, Andijonda 899 ga, Buxoroda 1358 ga, Jizzaxda 977, Qashqadaryoda 314 ga, Navoiyda 254 ga, Namanganda 1091 ga, Samarqandda 980 ga, Surxondaryoda 1317 ga, Sirdaryoda 706 ga, Toshkentda 484 ga, Fargʻonada 678 ga, Xorazmda 1197ga maydonlar urugʻlik jamgʻarish uchun yaroqsiz deb topilgan.
Urugʻlikka yaroqli deb topilgan 88  ming gektar maydonlardan jami 130,2 ming tonna, shundan, 78,1 ming tonna asosiy fondga va 52,1 ming tonna zaxira fondga urugʻlik paxta jamgʻarilishi rejalashtirilgan boʻlib, bugungi kunda “Agroplatforma” dasturiga asosan 96,2 ming tonna urugʻlik paxta jamgʻarildi.
Shuningdek, Oʻzbekiston Respublikasi Prezidentining 2023-yil 15-dekabrdagi PQ-391-sonli qarori ijrosini taʼminlash maqsadida Ishchi guruhlar tomonidan oʻtkazilgan monitoring va aprobatsiya tadbirlari yakuni bilan xorijiy navlardan urugʻlik olish maqsadida 330 ta subyektlarning 7,9 ming gektar maydoni yaroqli deb topilgan boʻlib, 13,3 ming tonna hosil jamgʻarish belgilab olindi.
Gʻoʻza urugʻchiligi sohasida 2025-yilda amalga oshirilgan ishlar toʻgʻrisida maʼlumot.
2024 yil hosilidan 105,5 ming tonna urugʻlik paxta jamgʻarilib, 2025 yil hosili uchun jami 44,7 ming tonna urugʻlik tayyorlandi.
Maʼlumot uchun: 2024 yil hosilidan 26 641 tn., 2023 yil hosilidan 16,3 ming tonna “tindirilgan urugʻlik” va 17,8 tonna mahalliy sharoitda yetishtirilgan xorijiy urugʻlik chigit hisobiga toʻgʻri keladi.
Urugʻlik chigitlarni paxta yetishtiruvchi subyektlar, shu jumladan fermer xoʻjaliklariga yetkazib berishga ixtisoslashgan 470 ta urugʻlik chigit tarqatish shahobchalari tashkil qilinib, ular orqali gʻoʻza navi va avlodlari boʻyicha urugʻliklarni belgilangan dislokasiyaga asosan toʻliq yetkazib berilgan.
Joriy yilda respublika boʻyicha 875,6 ming gektar ep maydoniga chigit ekilib, jami 30,7 ming tonna urugʻlik chigit sarflandi va gektariga oʻrtacha chigit sarfi 35,1 kg.ni tashkil etmoqda.
Respublika boʻyicha jami 595,6 ming gektar ep maydoniga mahalliy gʻoʻza navlaridan tayyorlangan 23,6 ming tn. urugʻlik chigit (chigit sarfi 39,6 kg/ga), shundan 404,8 ming gektar (46,2%) ep maydonlariga 2024-yil hosilidan tayyorlangan 16,5 ming ti. urugʻlik chigit (chigit sarfi 40,8 kg/ga), 190,8 ming gektar (21,7%) ep maydonlariga 7,1 ming tonna “tindirilgan urugʻlik” chigit (chigit sarfi 
37,2 kg/ga) va 279,9 ming gektar (31,9%) ep maydonlariga 7,1 ming tn. xorijiy navlarning urugʻlik chigitlari (chigit sarfi 25,4 kg/ga) ekilgan.
Bundan tashqari, Oʻzbekiston Respublikasi Prezidentining 2023 yil 15-dekabrdagi PQ-391-sonli qarori ijrosi boʻyicha viloyatlararo  2,5 ming tonna, tumanlararo 2,2 ming tonna “urugʻ almashtirish” amaliyoti amalga oshirildi.
Maʼlumot uchun, 156,7 ming ga (17,9%) ep maydonlarga viloyatlar va tumanlararo tashilgan 
4,7 ming tn. urugʻlik chigit ekildi, shuningdek, 875,6 ming gektar ep maydonidan 304,3 ming ga. 
(57,6 %) ep maydoniga gʻoʻzaning 19 ta ertapishar va oʻrtapishar navlari, 73,1 ming ga. (8,3%) yer maydoniga gʻoʻzaning 45 ta istiqbolli va yangi navlari, 18,3 ming ga. (2,1 %) ep maydoniga gʻoʻzaning 2 ta ingichka tolali navlari hamda 279,9 ming ga . (31,9 %) ep maydoniga gʻoʻzaning 25 ta xorijiy navlari ekildi.
Oʻzbekiston Respublikasi Vazirlar Mahkamasining joriy yil 18 martdagi “Qishloq xoʻjaligi ekinlari urugʻchiligi sohasida “E-urug”ʼ axborot tizimini joriy etish chora-tadbirlari toʻgʻrisida”gi 166-sonli Qarori ijrosi boʻyicha 2025 yilda urugʻlik paxta yetishtirish huquqiga ega boʻlish uchun elektron tanlov oʻtkazilib, respublika boʻyicha jami urugʻlik yetishtirishga talabgor boʻlgan 1965 ta subyektlardan 74,9 ming gektar maydonga elektron arizalar qabul qilingan.
2025-yil mart-aprel oylarida bulib utgan tanlov natijasiga kura, 1901 ta subyektlar 72,5 ming gektar yer maydoni boʻyicha urugʻlik tanlovda gʻolib deb topilgan. Jami 64 ta subyektlar 2,3 ming ga ep maydoni boʻyicha tanlovda gʻolib deb topilmagan.
Jami 2055 ta shundan, 15 ta ilmiy-tadqiqot institutlari, 139 ta elita urugʻchilik xoʻjaliklari va xususiy urugʻchilik korxonalarining jami hamda 1901 ta tanlovda gʻolib boʻlgan subyektlarning 82,8 ming gektar ep maydonida urugʻlik paxta yetishtirish uchun tanlab olingan.
2025-yil hosildan urugʻlik paxta xomashyosi yetishtirish uchun 1684 ta subyektning 67,1 ming gektar yer maydoniga mahalliy va 371 ta subyektning 15,7 ming gektar ep maydoniga xorijiy navlar ekilgan.
Oʻzbekiston Respublikasi Prezidentining 2022 yil 29 yanvardagiPQ-106-sonli Qarori talablaridan kelib chiqi6, joriy yilda urugʻlik paxta yetishtiruvchi 2055 ta subyektlarning 82,8 ming gektar ep maydonlarida soha mutaxassislari va boshqa tegishli masʼullardan iborat tuzilgan ishchi guruhlar tomonidan monitoring tadbirlari amalga oshirilgan.
Respublika boʻyicha 2025 yil hosilidan 80,4 ming gektar (65 ming 399 gektar mahalliy navlar, 
14 ming 968 gektar xorijiy navlar) urugʻlik uchun ekilgan gʻoʻza maydonlarida dala aprobasiya koʻrigi oʻtkazilib, aprobasiya koʻrigi natijalariga koʻra respublika boʻyicha jami 22,1 ming gektar, jumladan chanqab qolganligi uchun 904 gektar, kam hosilligi uchun 6,3 ming gektar, kasallik va zararkunandalar bilan zararlanganligi uchun 6,7 ming gektar, agrotexnik tadbirlar buzilganligi uchun 6,8 ming gektar, navdorlik boʻyicha 7,1 ming gektar, boshqa sabablarga koʻra 400 gektar urugʻlik gʻoʻza maydonlari yaroqsizga chiqarilgan. (shundan 13,7 ming gektar mahalliy navlardan, 8,3 ming gektar xorijiy navlar).
Urugʻlik paxta terib olish uchun jami 58,2 ming gektar maydondan jami 84 ming 639 tonna (asosiy fond uchun 50,9 ming tonna, zaxira fond uchun 33,7 ming tonna) urugʻlik jamgʻarish rejalashtirilib, amalda 88,7 ming tonna shundan, 32,3 ming tonna asosiy, 28,2 ming tonna zaxira fondi uchun, shuningdek, 
28,2 ming tonna esa qoʻshimcha zaxira sifatida jamgʻarildi. Shundan, 57,2 ming tonna mahalliy navlar va 
31,5 ming tonna xorijiy navlar ulushiga toʻgʻri keladi.
2026-yil paxta hosili uchun 45,5 ming tonna urugʻlik chigit tozalash-saralash (29,9 ming tonna mahalliy, 15,6 tonna xorijiy navlar), 19,9 ming tonna urugʻlik chigit tuksizlantirish (11,0 ming tonna mahalliy, 
8,9 ming tonna xorijiy) hamda 27,9 ming tonna urugʻlik chigit dorilash (18,9 ming tonna mahalliy, 9 ming tonna xorijiy) ishlari rejalashtirilgan. Shuningdek oʻtgan yillardan ekishdan ortib qolgan “tindirilgan” 16,8 ming tonna urugʻlik chigit qoldigʻi mavjud.
Urugʻlik chigit tayyorlash ishlarini oʻz vaqtida, sifatli amalga oshirish maqsadida korxonalar kesimida qayta ishlash boʻyicha dislokatsiya va ishlab chiqarish grafiklari ishlab chiqilgan.
II. Urugʻchilikni rivojlantirishga qaratilgan chora-tadbirlarni amalga oshirish doirasida tadbirkorlik subyektlarga yaratilgan imkoniyatlar, iqtisodiy imtiyozlar va qoʻllab-quvvatlash mexanizmlari toʻgʻrisida maʼlumot.
Oʻzbekiston Respublikasi Prezidentining 28-yanvar 2022-yildagi 106-sonli “Qishloq xoʻjaligi ekinlari urugʻchiligini yanada rivojlantirish boʻyicha qoʻshimcha chora-tadbirlar toʻgʻrisida” qaroriga asosan Markaz tizimidagi elita urugʻchilik xoʻjaliklari va tashkilotlarining moddiy-texnika bazasini mustahkamlash, ularni moliyaviy qoʻllab-quvvatlash maqsadida xoʻjaliklarga yil yakunlari boʻyicha sof foydadan Davlat byudjetiga ajratmalar (dividendlar)ni toʻlash yuzasidan 3 yil muddatga imtiyoz berilgan.
Oʻzbekiston Respublikasi  Vazirlar Mahkamasining 2021-yil 15-martdagi “Qishloq xoʻjaligi ekinlari urugʻchiligini rivojlantirish, sohada yoʻl qoʻyilayotgan xato kamchiliklarni bartaraf etish hamda 2021-yilda amalga oshirilishi dolzarb boʻlgan vazifalar yuzasidan oʻtkazilgan yigʻilishning 24-sonli bayoni bilan elita urugʻchilik xoʻjaliklarida qishloq xoʻjaligi ekinlar urugʻliklarini oʻzida jamgʻarish, saqlash, qayta ishlash va mustaqil sotish joriy qilindi.
Oʻzbekiston Respublikasi Vazirlar Mahkamasining 2023-yil 3-iyundagi 227-sonli qaroriga asosan 2023-yil hosilidan bugʻdoy xarid qilish va ichki bozorda narxlar barqarorligini taʼminlash chora-tadbirlari toʻgʻrisida qarori, Vazirlar Mahkamasining 
2024-yil 11-iyundagi 325-sonli qaroriga asosan 2024-yil hosilidan bugʻdoy xarid qilish va ichki bozorda narxlar barqarorligini taʼminlash chora-tadbirlari toʻgʻrisida qarori, Vazirlar Mahkamasining 31-may 
2025-yildagi 345-sonli qaroriga asosan 2025-yil hosilidan bugʻdoy xarid qilish va ichki bozorda narxlar barqarorligini taʼminlash chora-tadbirlari toʻgʻrisida qarori urugʻchilik tizimidagi urugʻlik tayyorlash korxonalariga urugʻni sotib olish, qayta ishlash va sertifikatlash uchun imtiyozli kreditlar ajratildi.
Oʻzbekiston Respublikasi Prezidentining 10-noyabr 2021-yildagi Paxta xom ashyosini yetishtirish va uning yigʻim-terim xarajatlarini moliyalashtirish tizimini takomillashtirish chora-tadbirlari toʻgʻrisida 
2 sonli qaroriga asosan Urugʻchilikni rivojlantirish markazi tarkibidagi elita urugʻchilik xoʻjaliklariga paxta xom ashyosi yetishtirish uchun — paxta xom ashyosi qiymatining 60 foizigacha miqdorda yillik 10 foiz (shundan, 2 foizi bank marjasi) stavkada 14 oyga imtiyozli kreditlar berildi.
Oʻzbekiston Respublikasi Vazirlar Mahkamasining 25-dekabr 2023-yildagi Paxta xom ashyosini yetishtirish va paxta yigʻim-terimi xarajatlarini kreditlash hamda ularni realizatsiya qilishning qoʻshimcha chora-tadbirlari toʻgʻrisida qaroriga asosan urugʻchilik xoʻjaliklarining paxta yigʻim-terimi xarajatlarini kreditlash uchun 3 oy muddatga, paxta xom ashyosi qiymatining 20 foizigacha, yillik 8 foizda, imtiyozli kredit mablagʻlari ajratildi.

2. TARTIBGA SOLISH USULINING IJOBIY VA SALBIY OQIBATLARI

I.Tartibga solish usulining iqtisodiy sohaga taʼsiri.
Ijobiy taʼsirlar: 
Norma talab qiladigan sifatli urugʻlik zanjiri (yetishtirish → tayyorlash → ishlov berish → saqlash → foydalanish) bilan qishloq xoʻjaligi mahsulotining iqtisodiy qiymati oʻrtasida bevosita bogʻliqlik mavjud, chunki hosildorlik, birinchi navbatda urugʻga bogʻliq.
 Davlatimizda bu bogʻliqlikni inobatga olgan holda 2026–2030-yillarda yangi navlar maydonlarini kengaytirish va innovatsion agrotexnologiyalarni joriy qilish hisobiga paxta hosildorligini gektaridan 
45-50 sentnerga, boshoqli don ekinlari hosilini 90-100 sentnerga yetkazish boʻyicha maqsadli dastur qabul qilgan (Oʻzbekiston Respublikasi Prezidentining 2026-yil 16-fevraldagi “Mamlakat taraqqiyotining 
2030-yilgacha moʻljallangan ustuvor yoʻnalishlari doirasida islohotlarni izchil davom ettirish va yangi bosqichga olib chiqishning qoʻshimcha chora-tadbirlari toʻgʻrisida”gi PF–21-son Farmoni).
Bu koʻrsatkichlarga erishish toʻgʻridan-toʻgʻri 25-modda talab qiladigan urugʻlik sifatining saqlanishiga bogʻliq — past sifatli yoki noodatiy sharoitda saqlangan urugʻlik ushbu iqtisodiy maqsadlarga erishishni xavf ostiga qoʻyadi.
Normaning ijrosini taʼminlash davlat va xususiy investitsiyalarni sohaga jalb qilishni ragʻbatlantirishga olib kelmoqda. Xususan, respublika boʻyicha 46 ta kichik, tarqoq korxonaning 13 ta zamonaviy korxonaga birlashtirilishi  boshqaruv samaradorligini oshirdi va yirik, raqobatbardosh xoʻjaliklarning shakllanishiga asos yaratdi. 
Bundan tashqari,  Oʻzbekiston Respublikasi Prezidentining 2025-yil 11-martdagi “Qishloq xoʻjaligi sohasida xalqaro hamkorlikni yanada rivojlantirish va ilgʻor innovatsion texnologiyalarni joriy etish chora-tadbirlari toʻgʻrisida”gi PQ-99 qaroriga muvofiq 39 ta elita urugʻchilik korxonalari operativ boshqaruv asosida Qishloq xoʻjaligida bilim va innovatsiyalar milliy markaziga oʻtkazildi.
Mazkur qarorga muvofiq belgilangan yer uchastkalari istiqbolli qishloq xoʻjaligi ekin turlari boʻyicha demonstrasion zonalar, tajriba-eksperimental va birlamchi urugʻchilik xoʻjaliklari tashkil etish uchun ajratilishi belgilandi.
Bunda yer uchastkalari Milliy markaz nomidan Direksiya tomonidan ijara huquqi asosida tashabbuskorlarga beriladi. Bu esa urugʻchilik sohasiga investitsiyalarni jalb qilish bilan birgalikda zamonaviy texnologiyalarni kirib kelishiga olib keladi. 
Shuningdek, mahalliy urugʻchilik taʼminoti oshib boraverishi oqibatida chet eldan olib kelinayotgan urugʻlarni hajmlarini yildan-yilga qisqartirishga erishilib import oʻrnini bosish orqali valyuta zaxirasini tejalishiga olib keladi va ichki bozorda barqaror urugʻchilik bozori shakllantiriladi.
Ehtimoliy salbiy taʼsirlar va xavflar:
- respublikadagi fermer xoʻjaliklarining taxminan 85 foizi urugʻchilikka ixtisoslashmagan
boʻlsa-da, ularga yuqori avlodli urugʻliklarni qimmat narxlarda taqdimi etilishi oqibatida fermerlarga qushimcha xarajatlar yuklanishiga olib kelishi;
- ayrim fermerlar tomonidan xarajatlarni qisqartirish maqsadida ataylab past avlodli (arzon) urugʻlik sotib olish oqibatida hosildorlik pasayishi orqali uzoq muddatda kattaroq iqtisodiy yoʻqotishga olib kelish;
- urugʻlikka ishlov berish jarayonida qoʻllaniladigan kimyoviy vositalarning samarasi past boʻlishi va texnologiyaga rioya qilinmasligi natijasida kasallik yoki zararkunanda bilan zararlangan maydonlar koʻpayishi oqibatida oʻsimliklarni himoya qilish xarajatlarini (pestitsidlar qoʻllash, takroriy ishlov berish) oshishi;
- tanlovlar oʻtkazish, ustama toʻlash, aprobatsiya va urugʻlik tayyorlash tartib-taomillarini qamrab olgan normativ-huquqiy bazaning zamon talabiga javob bermasligi tufayli xususiy investorlar uchun huquqiy-moliyaviy noaniqliklar kelib chiqishi oqibatida sohaga uzoq muddatli kapital jalb qilish jarayonini sekinlashishiga olib keladi.
Takliflar:
· agrotexnik sharoitlar va tuproq tahliliga asoslangan mintaqaviy joylashtirish tizimini joriy etish orqali urugʻlik maydonlarining yaroqsizga chiqarilishini oldini olish va darajasini kamaytirish.
· mahalliy in-vitro laboratoriya va elita urugʻchilik xoʻjaliklari quvvatini kengaytirish orqali 
2026-2030-yillarga belgilangan maqsadlarga erishishni tezlashtirish va shu orqali valyuta xarajatlarini qisqartirish;
· ixtisoslashmagan fermer xoʻjaliklari ehtiyojiga mos keladigan turli avlodli (arzonroq reproduksion) urugʻlik taklifini kengaytirish va shu orqali fermerlarning ortiqcha xarajatlarini kamaytirish;
· urugʻlikka ishlov berish jarayonida qoʻllaniladigan kimyoviy preparatlarning samaradorligini oshirish boʻyicha texnik reglament va nazoratni kuchaytirish, bu orqali oʻsimliklarni himoya qilish xarajatlarini kamaytirish;
· tanlov, ustama toʻlash, aprobatsiya va urugʻlik tayyorlash tartib-taomillarini zamonaviy (xalqaro) standartlarga moslashtirish orqali xususiy investitsiyalar uchun qulay muhit yaratish, jozibadorlikni oshirish;
· sinalgan imtiyozli kredit liniyalari modelini urugʻchilik sohasiga ham tatbiq etish orqali xususiy sektor investitsiyalarini ragʻbatlantirishni yoʻlga quyish orqali normaning iqtisodiy sohaga taʼsirini sezilarli darajada yaxshilashi mumkin.

II. TARTIBGA SOLISH USULINING RAQOBAT MUHITIGA TAʼSIRI
Ijobiy taʼsir: 
Ushbu norma bilan barcha urugʻchilik subyektlari uchun bir xil yetishtirish sxemalari, ishlov berish va saqlash talablarini belgilandi. Bu esa oʻz navbatida yirik va kichik urugʻchilik xoʻjaliklar oʻrtasida sifat boʻyicha adolatli raqobat muhitini shakllantirishga olib keldi. Natijada barcha ishtirokchilar bir xil texnik talablarga rioya qilishi shartligi belgilandi. boʻyicha 46 ta kichik, tarqoq korxonaning 13 ta zamonaviy korxonaga birlashtirilishi hamda 39 ta elita urugʻchilik korxonalari operativ boshqaruv asosida Qishloq xoʻjaligida bilim va innovatsiyalar milliy markaziga oʻtkazilishi oʻz navbatida, chet el va xususiy investorlar uchun sohani yanada jozibador qilmoqda.
Shuningdek, milliy brendlashtirish orqali “Uzbek seeds” milliy brendi ostida urugʻliklarni realizatsiya qilish tizimining joriy etilishi mahalliy urugʻchilik subyektlarining ichki va tashqi bozorlarda tanib olinishini va raqobatbardoshligini oshirishga erishiladi.
Ehtimoliy salbiy taʼsirlar va xatarlar:
Kichik korxonalarni birlashtirib yiriklashtirish oqibatida bir tomondan boshqaruvni soddalashtirsa, boshqa tomondan bozorda cheklangan sondagi yirik subyektlarning ustunligini kuchaytirishga olib keladi. Bu esa kichik va oʻrta urugʻchilik xoʻjaliklari uchun bozorga kirish toʻsiqlarini oshirish bilan bozor konsentratsiyasini kuchayishiga olib kelishi mumkin. Natijada xususiy sektorning ishtiroki cheklanishi ehtimoli koʻpayadi.  
Bundan tashqari birlamchi (elita) urugʻchilik davlat nazorati va davlat muassasalari (laboratoriyalar, tadqiqot institutlari) bilan chambarchas bogʻliq boʻlib qolgan taqdirda, xususiy raqobatchilarning teng shartlarda bozorga kirishi imkoniyati cheklanishi vujudga kelish ehtimoli oshib boradi.
Shuningdek, yangi urugʻ navini sinovdan oʻtkazib, davlat reestriga kiritish jarayoni 5 yilni tashkil etadi. Bu jarayon ayniqsa kichik va innovatsion xususiy urugʻchilik korxonalari uchun yuqori “vaqt xarajati” boʻlib, yirik, allaqachon roʻyxatdan oʻtgan navlarga ega subyektlarning bozordagi ustunligi saqlab qolishga xizmat qilishi mumkin.
Urugʻchilik xoʻjaliklari uchun oʻtkaziladigan tanlov tartibi, ustama toʻlash mexanizmi va boshqa normativ xoʻjjatlarning zamon talablariga javob bermasligi shaffoflik darajasini pasaytirish va ayrim hollarda maʼlum subyektlarga nisbatan afzallik berilishi xavfini keltirib chiqarishi mumkin.
Respublikadagi fermer xoʻjaliklarining taxminan 85 foizi urugʻchilikka ixtisoslashmagan boʻlib , ularga koʻpincha cheklangan turdagi (yuqori avlodli) urugʻlik taklif etilsa, bu istʼemolchilar (fermerlar) uchun muqobil, arzonroq urugʻlik manbalarini tanlash imkoniyatini cheklashi natijasida taʼminotchilar oʻrtasidagi raqobatni sunʼiy ravishda toraytirish mumkin. 
Raqobatni kuchaytirish boʻyicha takliflar:
· davlat-xususiy sherikchiligi (DXSh) mexanizmlari orqali elita urugʻchilik laboratoriyalarida xususiy investorlarning teng shartlarda ishtirok etishini taʼminlash orqali xususiy sektorning birlamchi urugʻchilikdagi ishtirokini ragʻbatlantirish;
· raqamli platformalar orqali ochiq, avtomatlashtirilgan tanlov tizimini joriy etish, barcha subyektlar uchun teng va bir xil sharoit yaratish orqali tanlov va tender tartib-taomillarining shaffofligini oshirish;
· tezlashtirilgan sinov tartibini joriy etish orqali kichik va innovatsion korxonalarning bozorga tezroq kirish imkoniyatini taʼminlash;
· urugʻchilik sohasidagi korxonalarni birlashtirish (yiriklashtirish) jarayonidan soʻng yirik urugʻchilik korxonalarining bozor ulushini kuzatib borish va zarur hollarda monopoliyaga qarshi choralarni qoʻllash mexanizmini joriy etish;
· imtiyozli kreditlash va texnik yordam orqali kichik xususiy urugʻchilik xoʻjaliklarining raqobatbardoshligini oshirish;
· turli avlodli va turli narxdagi urugʻlik takliflarini koʻpaytirish orqali taʼminotchilar oʻrtasida istʼemolchi (fermer) darajasidagi raqobatni ragʻbatlantirish orqali fermerlar uchun urugʻlik tanlovini kengaytirish.
III. ATROF-MUHITGA TAʼSIRI
Ijobiy taʼsir: 
· norma urugʻlik yetishtirish sxemalarining texnologik talablariga qatʼiy rioya qilishni belgilab, ilmiy asoslangan agrotexnik tartibni (ekin almashlab ekish, mintaqalashtirish) joriy etishga xizmat qiladi. 
Bu - tuproq unumdorligining uzoq muddatli saqlanishiga ijobiy taʼsir koʻrsatishi orqali tuproqdan oqilona foydalanishni ragʻbatlantirish;
· elita urugʻchilik xoʻjaliklari va ilmiy-tadqiqot institutlari (jumladan, seleksiya va urugʻchilik yoʻnalishidagi tadqiqot markazlari) orqali mahalliy va noyob oʻsimlik navlarining genofondini saqlash va koʻpaytirish imkoniyati taʼminlash; 
· “in-vitro” laboratoriyalar kabi zamonaviy urugʻlik koʻpaytirish usullari anʼanaviy dalada koʻpaytirishga nisbatan kamroq yer, suv va kimyoviy vositalarni sarflab, yuqori sifatli kasalliklardan holi urugʻlik olish; 
· yangi, qurgʻoqchilikka va shoʻrlanishga chidamli urugʻlik navlarini yaratish orqali  iqlim oʻzgarishi sharoitida suv va tuproq resurslarini saqlab qolish. 
Ehtimoliy salbiy taʼsirlar va xavflar:
· urugʻlikni dorilashda qoʻllaniladigan kimyoviy preparatlarning samarasi past boʻlib, meʼyor va texnologiyaga rioya qilinmaslik natijasida meʼyoridan ortiqcha yoki notoʻgʻri qoʻllanilgan kimyoviy vositalar tuproq va grunt suvlarining ifloslanishi va samarasiz ishlov berish kasallik va zararkunandalarning tarqalishi;
· yer maydonlarida texnologik talablarga rioya qilinmaslik yoki notoʻgʻri agrotexnika qoʻllanilishi oqibatida  tuproqning eroziyaga uchrashi yoki shoʻrlanishi kabi ekologik jarayonlar kuchayishi; 
· yuqori hosildor, standartlashtirilgan navlarni ommaviy tarzda tarqatish borasidagi ustuvor siyosat yetarli darajada muvozanatlanmasligi, uzoq muddatda mahalliy, kam tarqalgan, lekin iqlim va tuproq sharoitlariga moslashgan anʼanaviy navlarning amaliyotdan chiqib ketishi va natijada agrobioxilma-xillikning qisman kamayishiga olib kelishi;
· elita va superelita urugʻlik ishlab chiqarish jarayoni koʻproq sugʻorish, oʻgʻit va nazorat resurslarini talab qilish evaziga barcha mintaqalarda ekologik muvozanatni hisobga olmasdan kengaytirilishi suv resurslariga qoʻshimcha bosim tushishi mumkin.

Atrof-muhitga taʼsirini yaxshilash boʻyicha takliflar.
Qonunchilikdagi ushbu normalar atrof-muhitga foyda keltirishi va xavflarni minimallashtirish uchun quyidagi choralar taklif qilinadi:
· dorilash jarayonida qoʻllaniladigan kimyoviy preparatlarning atrof muhitga taʼsirini baholovchi texnik reglamentni joriy etish va organik/biologik vositalarga oʻtishni ragʻbatlantirish;
· urugʻlik uchun yaroqsiz deb topilgan maydonlarda tuproq eroziyasi va degradatsiyasining oldini oluvchi majburiy agromeliorativ chora-tadbirlarni belgilash;
· yuqori suv talab qiladigan urugʻlik koʻpaytirish jarayonlarini suv resurslari nisbatan moʻl hududlarda joylashtirish va tomchilatib sugʻorish kabi suv tejovchi texnologiyalarni kengroq joriy etish;
· gen banklar va ilmiy-tadqiqot institutlari orqali mahalliy va anʼanaviy navlarning urugʻlik zaxirasini saqlash va ularni fermerlar uchun muqobil tanlov sifatida taqdim etishni taʼminlash;
· urugʻlik tayyorlash va ishlov berish korxonalari faoliyatining atrof muhitga (tuproq, suv, havo) taʼsirini muntazam baholab boruvchi nazorat mexanizmini yaratish.

3. TARTIBGA SOLISH USULINING SAMARADORLIGI (IQTISODIY TAHLILI)
Urugʻchilikni rivojlantirish markazi tizimidagi urugʻchilik xoʻjaliklarining  2020-2025-yillar oraligʻida 2 169 957,7 mln.soʻmlik qishloq xoʻjaligi ekinlari urugʻliklari sotilib  
219 779,4 mln.soʻmlik sof foydasi olingan. Shundan 2020-yil davomida 51 691,2 mln.soʻm urugʻliklar sotilib  5 580,2 mln.soʻm sof foyda, 2021-yil davomida  57 431,8 mln.soʻm urugʻliklar sotilib 
11 019,4 mln.soʻm sof foyda, 2022-yil davomida 179 976,8 mln.soʻm urugʻliklar sotilib  
36 167,2 mln.soʻm sof foyda, 2023-yil davomida 764 184,9 mln.soʻm urugʻliklar sotilib 
92 309,1 mln.soʻm sof foyda, 2024-yil davomida 608 742,2 mln.soʻm urugʻliklar sotilib  
53 420,9 mln.soʻm sof foyda va 2025-yil davomida 500 930,6 mln.soʻm urugʻliklar sotilib  
21 282,7 mln.soʻm sof foyda olingan.
Oʻzbekiston Respublikasi Prezidentining 2025-yil 11-martdagi “Qishloq xoʻjaligi sohasida xalqaro hamkorlikni yanada rivojlantirish va ilgʻor innovatsion texnologiyalarni joriy etish chora-tadbirlari toʻgʻrisida”gi PQ-99 qaroriga muvofiq 39 ta elita urugʻchilik korxonalari operativ boshqaruv asosida Qishloq xoʻjaligida bilim va innovatsiyalar milliy markaziga oʻtkazildi.
Mazkur qarorga muvofiq belgilangan yer uchastkalari istiqbolli qishloq xoʻjaligi ekin turlari boʻyicha demonstrasion zonalar, tajriba-eksperimental va birlamchi urugʻchilik xoʻjaliklari tashkil etish uchun ajratilishi belgilandi.
Bunda yer uchastkalari Milliy markaz nomidan Direksiya tomonidan ijara huquqi asosida tashabbuskorlarga beriladi. 
4. XULOSA
Oʻzbekiston Respublikasining 2019-yil 16-fevraldagi “Urugʻchilik toʻgʻrisida” OʻRQ-521-son Qonuni 25-moddasi Oʻzbekiston Respublikasida urugʻchilik sohasini rivojlantirishning mustahkam huquqiy poydevori boʻlib, uning toʻliq va samarali amalga oshirilishi oziq-ovqat xavfsizligini mustahkamlash, qishloq aholisining turmush darajasini oshirish va mamlakatning xalqaro agrar bozorlardagi raqobatbardoshligini kuchaytirishga xizmat qiladi. Tavsiya etilayotgan islohot choralari amalga oshirilsa, 2027-yilga qadar sertifikatli urugʻlik ulushini 85% ga, urugʻlik eksportini 25 mln dollarga, hosildorlikni oʻrtacha 20% ga oshirish mumkin.
Mazkur tartibga solish taʼsirini baholash hisoboti shuni koʻrsatadiki, OʻRQ-521-son “Urugʻchilik toʻgʻrisida”gi Qonunning 25-moddasi — urugʻliklarni yetishtirish, tayyorlash, ishlov berish, saqlash va ulardan foydalanishni tartibga soluvchi norma — mamlakat agrar iqtisodiyotini rivojlantirish uchun zarur va asosli huquqiy asos boʻlib xizmat qiladi.
Yuqoridagilarni inobatga olib,  Oʻzbekiston Respublikasining 2019-yil 16-fevraldagi “Urugʻchilik toʻgʻrisida” OʻRQ-521-son Qonuni 25-moddasi bilan tartibga solinadigan  urugʻliklarni yetishtirish, tayyorlash, ularga ishlov berish, ularni saqlash va ulardan foydalanish yuzasidan amaldagi tartiblarni saqlab qolish maqsadga muvofiq.

